qundao/data-zh-poetry huggingface dataset:
金华道中送郑邴文东归
作者：张羽
朝代：明
体裁：七言律诗

柳絮飞飞共语离，尊前会面定何时。交情冷淡孤衷在，世味辛酸两鬓知。春水乱滩船下疾，晓风残月酒醒迟。湖边鸥鹭休相笑，破箧无钱只有诗。
金盖出云
作者：张羽
朝代：明
体裁：古风

峨峨金盖苕之南，中天削出青瑶簪。白云无心出岩岫，顷刻变化随浮岚。四海苍生苦炎暑，从龙飞渡平湖去。閒却山中屋半间，一洗乾坤作甘雨。
金菊对芙蓉·寿沐国公词
作者：张羽
朝代：明
体裁：词

黄缀庭槐，碧收营柳，朝来画戟霜凝。更烟霏瑞脑，日丽雕甍。华阶鹤舞南飞曲，降阿母、青鸟低鸣。又何须用，金貂换酒，银甲弹筝。相共祝取长生。记当年此日，光岳钟灵。喜干戈将印，不负蜚英。旧家燕子归来惯，见滇海、万里波澄。群仙道是，人间元老，天上长庚。
金陵道中
作者：张羽
朝代：明
体裁：七言律诗

孤舟晓出古关西，江树萧疏绕坏堤。七里冈前寒雪霁，三茅峰顶暮云齐。酒家寂寞人稀醉，车马纵横客易迷。迢递渐看宫阙近，月鸣时听夜乌啼。
钓台次韵建德舟中作
作者：张羽
朝代：明
体裁：七言律诗

六十羊裘道路难，九重凤诏几回丹。交游便合君臣定，廊庙何如江海宽。桐水一丝名节在，云台千尺画图寒。十年尘土严陵梦，明日扁舟过钓滩。
钱舜举溪岸图
作者：张羽
朝代：明
体裁：古风

忆昔至元全盛日，天子诏下征遗逸。吴兴八俊皆奇才，秀邸王孙称第一。一朝玉马去朝周，诸子声名总辉赫。岂知钱郎节独苦，老作画师头雪白。江南没骨传者稀，钱也得法夸精奇。晴窗点染弄颜色，得钱沽酒不复疑。今人祇知重花鸟，岂识此图夺天巧。玄云抱石雷雨垂，苍山夹水龙蛇绕。岸侧溪回共杳冥，蒲稗深沉映鱼鸟。渔舟乍随远烟散，客子竞渡澄江晓。自云布置师北苑，只恐庸工未深了。卷余更有魏公题，字拟钟王差未老。郑侯得之恐神授，使我一见喜绝倒。双溪流水清何极，城外南山空黛色。文章翰墨何代无，二子俦能蹑其迹。为君题诗三叹息，于乎古人难再得。
长安道
作者：张羽
朝代：明
体裁：乐府曲辞

长安城中多大道，满路香尘风不扫。三条广陌草斑斑，十二通衢人浩浩。少年结客事遨游，缤纷冠盖如云浮。朱衣公子金泥障，白马王孙锦带钩。五公七相称豪贵，贵里豪家谁得似。走马章台柳似丝，斗鸡下社人如市。泾川渭水转依微，五陵北去望逶迤。还有闭门读书者，长年不出长蒿藜。不学城中游侠儿，百年身死何人知。
长干行
作者：张羽
朝代：明
体裁：古风

长干人家向江住，朱雀桥边旧衢路。参差碧瓦扬青旗，系缆门前有杨树。竹弓射鸭向汀洲，家家无井饮江流。女儿数钱当酒肆，商人买笑开娼楼。谢家子弟如兰玉，不见当时旧游躅。夜深月满大堤寒，愁听陈王后庭曲。送君策马此中行，秣陵遥接石头城。愁来满引金陵酒，莫听秋风淮水声。
长洲行送黄茂宰之官长洲
作者：张羽
朝代：明
体裁：古风

昔我扬帆向东海，吊古直上姑苏台。洞庭水树净如发，一片吴江天际来。长洲逶迤覆绿水，金沙荡漾□光起。不见夫差荡桨归，空有芍药似西子。阊门大道多酒楼，美人如雪楼上头。争唱吴歌送吴酒，玉盘纤手进冰羞，劝人但饮不须愁。伍员吹箫，去国成名。鸱夷一去，流恨无声。要离已矣，高坟峥嵘。樵儿踯躅，芳草春生。何如三让人，孤名如水清。亦有挂剑翁，生死见交情。薄俗轻然诺，乾坤长战争。两贤不可作，令我泪沾缨。君发金陵腊未残，君到吴门春已还。邑人讼少清且闲，还同谢眺看青山。开元寺里题诗处，访我旧墨苍苔间。倘过皋桥烦借问，恐有高人梁伯鸾。
閒斋独夜
作者：张羽
朝代：明
体裁：古风

蔼蔼山景夕，閒斋淡幽素。高人寂未寝，坐闻清漏度。良宵殊未央，华月出深树。虚窗响暗接，微风吹白露。感物悟清景，临风畅神虑。幽独堪自怡，何用乘轩顾。
问徐道士病
作者：张羽
朝代：明
体裁：五言绝句

修竹闭云房，细路穿乱石。如何尘中人，来问仙家疾。
闰七月七夕
作者：张羽
朝代：明
体裁：五言律诗

巧侣重招邀，朱楼映晚霄。凤机仍歇杼，鹊翼再成桥。云幄香犹在，霞衣泪未消。帝应怜别怨，暂许闰年饶。
闻箫
作者：张羽
朝代：明
体裁：七言绝句

凤楼缥缈接云霄，环佩声微夜寂寥。弄玉由来有仙骨，时人莫浪学吹箫。
闻蛩声
作者：张羽
朝代：明
体裁：五言律诗

微羽感秋鸣，争先似不平。轻随残漏断，细杂远钟清。寂历催寒意，殷勤劝织情。遥知孤枕客，白发此时生。
闻雁与陈百一作押韵
作者：张羽
朝代：明
体裁：七言律诗

菰老芦黄障浅池，晚晴初喜冻云披。忽惊鸣雁霜中度，似觉秋风塞上移。胡骑漫劳矜碎柳，栖乌正自㨂寒枝。年年惆怅金河客，错忆岐周赋凤仪。
闽中九仙观用李惟正杭世卿二卿长韵二首
作者：张羽
朝代：明

寻真初识郭门山，二月春深古观閒。仙去碧桃空错落，客来黄鸟故间关。经楼出堞看潮坐，道院迷云认树还。更羡留侯能辟谷，只从松子住人寰。荒碣依微认晋唐，荔枝榕叶暗回廊。峰霞晚结烧丹气，涧溜春寒煮石香。云外紫坛穿树觅，林间瑶席拂花张。夜归欲假仙游梦，只恐灵修吝发藏。
闽中九仙观用李惟正杭世卿二卿长韵二首·其一
作者：张羽
朝代：明
体裁：七言律诗

寻真初识郭门山，二月春深古观閒。仙去碧桃空错落，客来黄鸟故间关。经楼出堞看潮坐，道院迷云认树还。更羡留侯能辟谷，只从松子住人寰。
闽中九仙观用李惟正杭世卿二卿长韵二首·其二
作者：张羽
朝代：明
体裁：七言律诗

荒碣依微认晋唐，荔枝榕叶暗回廊。峰霞晚结烧丹气，涧溜春寒煮石香。云外紫坛穿树觅，林间瑶席拂花张。夜归欲假仙游梦，只恐灵修吝发藏。
闽中春暮
作者：张羽
朝代：明
体裁：七言律诗

吴山入梦驿程赊，身逐孤帆客海涯。九十日春多是雨，三千里路未归家。桄榔土润蛮烟合，杨柳江深瘴雾遮。倚遍阑干愁似海，杜鹃啼过木兰花。
陈仲美夏木图
作者：张羽
朝代：明
体裁：古风

董元夏木不复见，俗本纷纷何足观。陈郎笔力能扛鼎，写此千章生昼寒。阴森似有神灵会，偃蹇直作蛟螭蟠。天鸡晓鸣清籁发，木客夜度云旂翻。林下文人行杖藜，石根叶落失旧蹊。孤童幞被向谁宿，山风萧萧日薄西。商岩紫芝自可食，武陵桃花原易迷。人间澒洞不可处，莫畏虎啸并猿啼。
陈武帝宅遗址
作者：张羽
朝代：明
体裁：古风

霸先亦人杰，出自太丘陈。洗马初南迁，卜宅苕溪津。山川钟奇秀，末运生异人。出当梁祚衰，殷忧致经纶。拯溺济横流，受禅主生民。化家乃为国，霸业谁与伦。我来吊遗址，四望静无邻。狐兔窜古瓦，寒烟暮氛氲。哀泉泻幽壑，鬼火明荆榛。感此兴废理，乘时各有因。忧来藉芳草，叹息泪盈巾。
陈氏先垄图
作者：张羽
朝代：明
体裁：七言律诗

云山漠漠冢嵬嵬，马鬣封前踯躅开。宗子只缘怀牒去，路人时为看碑来。松间刍狗埋秋草，地底渔灯彻夜台。惆怅年年寒食近，白杨风起为兴哀。
除夕同张振卿押韵作数绝
作者：张羽
朝代：明

官忙刚得夜深眠，除夕它乡更惘然。贫病谩怜犹故态，儿童浪说庆新年。曾听朝鸡警独眠，午门灯火夜森然。一官此日天涯外，远效华封祝万年。江阁疏钟恼客眠，俸钱酤酒醉陶然。明朝况是正元节，百岁浮生又一年。休沐寒宵正稳眠，疏迟赢得发黟然。黄杨已受春功薄，犹恐明朝值闰年。
除夕同张振卿押韵作数绝·其一
作者：张羽
朝代：明
体裁：七言绝句

官忙刚得夜深眠，除夕它乡更惘然。贫病谩怜犹故态，儿童浪说庆新年。
除夕同张振卿押韵作数绝·其三
作者：张羽
朝代：明
体裁：七言绝句

江阁疏钟恼客眠，俸钱酤酒醉陶然。明朝况是正元节，百岁浮生又一年。
除夕同张振卿押韵作数绝·其二
作者：张羽
朝代：明
体裁：七言绝句

曾听朝鸡警独眠，午门灯火夜森然。一官此日天涯外，远效华封祝万年。
除夕同张振卿押韵作数绝·其四
作者：张羽
朝代：明
体裁：七言绝句

休沐寒宵正稳眠，疏迟赢得发黟然。黄杨已受春功薄，犹恐明朝值闰年。
陪方征君月游
作者：张羽
朝代：明
体裁：五言律诗

园景弄春韶，曾来醉绿瓢。谁知明月夜，尤胜艳阳朝。竹碧茶烟度，池清蕙气飘。预愁城鼓动，独上木兰桡。
陪明天目会方员外东园
作者：张羽
朝代：明
体裁：五言律诗

柴门连水竹，车马少曾通。人卧春寒里，僧来莫雨中。醉看新柳色，吟对落花风。何用谈名迹，余生已悟空。
隐者山房
作者：张羽
朝代：明
体裁：五言律诗

一龛俱绝顶，门外众山横。池小鱼能活，庭荒草乱生。窗虚延月色，林远隔钟声。俗客不得到，主人无送迎。
隐者山房
作者：张羽
朝代：明
体裁：五言律诗

家住白云深，好山青对门。树肥花结子，土暖竹生孙。猿挂枯松折，牛行浅水浑。自云归隐后，懒与俗人言。
雨中偶成
作者：张羽
朝代：明
体裁：古风

空斋自潇洒，况复值秋初。焚香对微雨，如在古僧居。庭寒夕鸟下，烟淡暝松疏。知君写诗处，高情方似余。
雨中想东园杏花
作者：张羽
朝代：明
体裁：七言绝句

斋居清昼四无邻，黄卷中间过半春。落尽杏花浑不看，少年人似老年人。
雨中言怀
作者：张羽
朝代：明
体裁：七言律诗

邑里萧条民未复，斋居卑湿病相牵。客愁连月唯闻雨，农事关心拟问天。自幸拙耕终岁饱，更惭中酒日高眠。不才如此真堪弃，敢负明峕费俸钱。
雨中试笔
作者：张羽
朝代：明
体裁：古风

门径素来静，雨中人更稀。山禽时一啭，田雉每双飞。客散罢琴宴，心闲清道机。南山有佳色，相对共依依。
雨余闻蝉
作者：张羽
朝代：明
体裁：古风

村园夏雨歇，众绿阴已成。高斋掩昼寂，新蝉今始鸣。嘈嘈断更续，嘒嘒远还轻。响悲逐凉吹，欢谢引离情。属耳念已集，感物襟易盈。烦聒方自此，稍待秋林清。
雨后戴山游眺偕黄孝廉陈茂才
作者：张羽
朝代：明
体裁：古风

积雨限游步，超然怀远观。虽微千仞冈，孤岑且流玩。冀展东山望，一写川上叹。如何方此时，气雾郁未散。玄云蔽白日，八表洞漫漫。川原近莫觌，安能□云汉。耳目既罕适，沉忧将何缓。感兹一以悟，滞景中自乱。内照苟昭旷，通蔽非所间。由来君子道，尸居或龙见。伏雌乃默化，何必收摇翰。去矣齐物变，卑栖永遗患。
雨后望西山怀子
作者：张羽
朝代：明
体裁：古风

竹色悦朝雨，鸟鸣人正闲。手持白羽扇，遥咏西楼山。企彼巢居士，高卧石林间。团团青桂树，岁晏待予攀。
雨后登望
作者：张羽
朝代：明
体裁：五言律诗

雨洗清秋出，余云逐望开。洞庭霜叶下，阳羡暮帆来。野嶂横当道，寒流没钓台。登高正堪赋，莫学楚臣哀。
雨夜
作者：张羽
朝代：明
体裁：古风

寝阁去门远，春雨荒园夕。谁谓在人境，宛似空山客。禽归暗竹喧，风断疏钟寂。戚戚寡欢悰，良宵端可惜。
雨霁
作者：张羽
朝代：明
体裁：七言绝句

雨霁垂杨带煖烟，千村草色淡相连。殷勤好问桑间女，今日春蚕第几眠。
雪中怀周大使倬
作者：张羽
朝代：明
体裁：七言律诗

忆君官舍傍苔矶，正是天寒雪拥扉。堂上客来公吏散，山前市罢估舡稀。宦情淡薄同流水，乡思苍茫对夕晖。岁晚荒村无可寄，拟将诗句托鸿飞。
雪中怀周大使倬
作者：张羽
朝代：明

忆君官舍傍苔矶，正是天寒雪拥扉。堂上客来公吏散，山前市罢估船稀。宦情淡薄同流水，乡思苍茫对夕晖。岁晚荒村无可寄，拟将诗句托鸿飞。
雪中送王一江少参之广
作者：张羽
朝代：明
体裁：五言律诗

好去王公子，离亭共此杯。望依凫舄远，兴忆雪舟来。越徼占行色，梁园惜赋才。天涯独寥落，犹喜暂徘徊。
雪后
作者：张羽
朝代：明
体裁：古风

夕齐众禽欢，残阳照山雪。徒令扫幽径，依然人迹绝。绿尊时自命，宝书谁共阅。默默待归期，故园宁久别。
雪夜与鹏举弟过禅房
作者：张羽
朝代：明

夜久真消雪水茶，听琴观弈共灯花。当年几许留诗在，不向山僧问碧纱。堂上曾分佛供茶，忆僧遥问木兰花。相逢更爱毗卢煖，笑煞尘途抗帽纱。
雪夜与鹏举弟过禅房·其一
作者：张羽
朝代：明
体裁：七言绝句

夜久真消雪水茶，听琴观弈共灯花。当年几许留诗在，不向山僧问碧纱。
雪夜与鹏举弟过禅房·其二
作者：张羽
朝代：明
体裁：七言绝句

堂上曾分佛供茶，忆僧遥问木兰花。相逢更爱毗卢煖，笑煞尘途抗帽纱。
震泽
作者：张羽
朝代：明
体裁：古风

具区维南泽，洪潴奠吴会。并包潢污聚，涵育鱼龙大。崩浪撼坤枢，水气积阴晦。苍茫神灵遇，极目光炯碎。中有两洞庭，秀色迥相对。峭立根虚无，接影浸淡濑。飞鸟去何穷，长垣亘天外。风波多险阻，舟樯易倾坏。缅思怀襄初，洪涛渺无界。赖兹神禹功，底定永无害。吴越何区区，向此角成败。贤哉鸱夷翁，临风发长慨。
青弁云林图
作者：张羽
朝代：明
体裁：古风

前代何人画山水，长安关仝营丘李。华原特起范中立，三子相望古莫比。亦有北苑与河阳，后来作者谁能当。米家小虎出逸品，力挽元气归苍茫。房山尚书初事米，晚自名家称绝美。艺高一代谁颉颃，只数吴兴赵公子。当时弭节匡庐峰，曾写太平兴国之神宫。五峰却立疑争雄，台殿突兀纷青红，中有云气随游龙。我对此图卧三日，遂令奇气生心胸。乱来学士遭漂荡，文艺草草谁能工。笔精墨妙心更苦，那得再有前贤风。于乎！乾坤浩荡江海阔，使我执笔将安从？
静轩
作者：张羽
朝代：明
体裁：五言律诗

平生心似水，投老竟辞官。地僻无人到，云深只自看。白知新发短，青恋旧毡寒。且喜无迎送，焚香坐闭关。
韩介玉画为童中州掌教题（介玉乃张仲举门人）
作者：张羽
朝代：明
体裁：古风

我识河东老词客，鹤骨伶俜长八尺。白头徒步拾公卿，人生变化谁能测。将军跋扈天为倾，公持寸管力与争。当时直气动朝野，至今文采传诸生。诸生白面今已老，三载儒冠空潦倒。罢归百事无所为，万壑千岩恣挥扫。丹丘玄圃落眼前，涧水松风鸣浩浩。由来绝艺出天机，肉眼纷纷争丑好。吴兴博士今郑虔，故山未归雪满颠。今年召对席屡前，蒙恩亲赐水衡钱。归来见画心茫然，拄杖欲问金华船。金华之洞小有天，下与五岳相钩连。初平炼丹去成仙，弟兄联袂风翩翩。洞前白石如羊眠，我欲访之何由缘。安得与子相周施，饥餐紫霞拾瑶草，石上一笑三千年。
领淳安柴墟席上留别赠行诸公
作者：张羽
朝代：明
体裁：七言律诗

长安倾盖荷先知，投赠今宵剩有诗。水国山晴舟去远，春明花早燕归迟。坐残曙漏犹高咏，数过韶华滞去期。最是玉河堤畔柳，依依偏向别离时。
题□翥画便面
作者：张羽
朝代：明
体裁：五言律诗

垂钓乱蒲间，心将鸥鸟闲。长竿不设饵，孤艇坐看山。清晓乘流出，薄暮放歌还。寄言同群者，所得匪□□。
题云山图八首
作者：张羽
朝代：明

烟霏乱晴旭，遥见西林山。忆归东湖远，人家春树间。荆扉映水掩，应待庞公还。坐爱西山翠，手版方支颐。白鸟逝如彼，孤云淡若斯。谁能闲料理，空滞还山期。郢水不可极，荆门望渐微。青山将落照，偏映酒家扉。渔梁夜争渡，知是醉巫归。潮落寒沙广，苍然远山暮。何处罟师归，自识门前树。披图忆所历，仿佛松滋渡。参差绿树短，窈窕花源明。白云若可揽，山鸟时一鸣。遥羡中林子，迟迟南涧行。猿啼楚山晚，云生冒洲渚。返照入澄江，风吹半峰雨。中有远行舟，悠悠待徒侣。寒烟远轻素，斜日在高峰。但闻猿鸟响，更无尘土踪。山僧暝投寺，迢递来清钟。南山隔秋水，秀色空在眼。褰裳不可涉，临流思无限。孤舟肯相济，宁辞去人远。
题云山图八首·其一
作者：张羽
朝代：明
体裁：古风

烟霏乱晴旭，遥见西林山。忆归东湖远，人家春树间。荆扉映水掩，应待庞公还。
题云山图八首·其七
作者：张羽
朝代：明
体裁：古风

寒烟远轻素，斜日在高峰。但闻猿鸟响，更无尘土踪。山僧暝投寺，迢递来清钟。
题云山图八首·其三
作者：张羽
朝代：明
体裁：古风

郢水不可极，荆门望渐微。青山将落照，偏映酒家扉。渔梁夜争渡，知是醉巫归。
题云山图八首·其二
作者：张羽
朝代：明
体裁：古风

坐爱西山翠，手版方支颐。白鸟逝如彼，孤云淡若斯。谁能闲料理，空滞还山期。
题云山图八首·其五
作者：张羽
朝代：明
体裁：古风

参差绿树短，窈窕花源明。白云若可揽，山鸟时一鸣。遥羡中林子，迟迟南涧行。
题云山图八首·其八
作者：张羽
朝代：明
体裁：古风

南山隔秋水，秀色空在眼。褰裳不可涉，临流思无限。孤舟肯相济，宁辞去人远。
题云山图八首·其六
作者：张羽
朝代：明
体裁：古风

猿啼楚山晚，云生冒洲渚。返照入澄江，风吹半峰雨。中有远行舟，悠悠待徒侣。
题云山图八首·其四
作者：张羽
朝代：明
体裁：古风

潮落寒沙广，苍然远山暮。何处罟师归，自识门前树。披图忆所历，仿佛松滋渡。
题何大渊藏吕廷振画雁
作者：张羽
朝代：明
体裁：古风

金风力弧矢，射猎纷健儿。惊飞天南乡，悠悠定何之。南人苦相求，设囮横中陂。稻粱非所谋，网罗不可丽。潇湘在何处，夕月虚寒枝。安如图南鸟，一徙栖天池。翩翩上林间，北海还缧羁。长门度深夜，属我千金词。归飞背江燕，春秋以为期。独坐鼓瑶瑟，会向柱行欹。
题便面
作者：张羽
朝代：明
体裁：古风

近代丹青谁第一，南有魏公北有高。风流雄混各臻致，下视刘商儿女曹。百年零落作者少，大夫文艺供草草。山川英气何代无，我总有心嗟欲老。君不见房山翁，曾写太平兴国宫。五峰秀出青芙蓉，云气郁郁如游龙。千金拱璧不可博，一朝焚弃随飘风。世间神物久已化，纷纷粉墨何由工。呜呼乾坤浩荡江海阔，使我执笔将安从，使我执笔将安从。
题倪云林竹枝
作者：张羽
朝代：明
体裁：古风

南枝有高士，乃在延陵东。清时不肯仕，灭迹云林中。拂石坐萝月，弦琴写松风。焚香诵黄庭，望云送归鸿。门车常自满，尊酒无时空。乘兴画沧洲，古人未为工。干戈攘末路，白首随飞蓬。名山乖始愿，羁游无所终。赖有车武子，能哀阮籍穷。倾壶醉陶令，辟堂延盖公。流俗轻高贤，贫贱困豪雄。孤凤混鸡群，野鹤摧樊笼。岂乏梁鸿徒，不闻皋伯通。吾将传遗逸，清芬千载同。
题倭扇
作者：张羽
朝代：明
体裁：古风

赐从天苑秘，来涉云涛远。入握体还藏，向风机自展。岂无白团扇，能舒不能卷。洗马手中持，终朝陪凤辇。
题倭翁
作者：张羽
朝代：明
体裁：五言绝句

万里扶桑国，年年贡扇来。皇都无酷暑，赐尔拂尘埃。
题倭翁
作者：张羽
朝代：明

小国贡来东海外，尚方分给午门前。终身永保君王赐，总遇秋风莫弃捐。青宫甲观倚云开，侍从如云总俊才。昨暮传宣容握扇，丹墀清晓谢恩来。
题倭翁·其一
作者：张羽
朝代：明
体裁：七言绝句

小国贡来东海外，尚方分给午门前。终身永保君王赐，总遇秋风莫弃捐。
题倭翁·其二
作者：张羽
朝代：明
体裁：七言绝句

青宫甲观倚云开，侍从如云总俊才。昨暮传宣容握扇，丹墀清晓谢恩来。
题刘大参函关图
作者：张羽
朝代：明
体裁：七言绝句

卯金公子托金兰，惜别秦川雪满山。何处思君天万里，祗应清梦到函关。
题周山人所居
作者：张羽
朝代：明
体裁：五言律诗

门掩千山里，春风乱碧苔。幽人爱此径，樵子少曾来。竹笋清心馔，松花养性杯。为君淹俗驾，累日共徘徊。
题唐子华云山歌
作者：张羽
朝代：明
体裁：古风

国朝画品谁第一，房山尚书赵公子。二公何以能绝伦，丘壑乃自胸中起。由来书画总心画，政自不在丹青里。当时岂无刘与商，屏障纷纶何足齿。唐侯自是吴兴秀，爱画彷佛郭与李。长松平远早已工，更上歙州看山水。归来却师董北苑，参以房山势莫比。始知绝艺老更成，画师俗辈那知此。此图三尺谁为赠，云气苍茫石磈磊。牛羊未归樵子出，户牖寥落苍崖底。写成不题岁月字，要是头白居乡里。乾坤浩荡江海空，后人未续前人死。为君题诗三叹息，世上好手今余几。呜呼尚书公子不复见，得见唐侯斯可矣。
题唐子华云山歌
作者：张羽
朝代：明

国朝画品谁第一，房山尚书赵公子。二公何以能绝伦，丘壑乃自胸中起。由来书画总心画，政自不在丹青里。当时岂无刘与商，屏障纷纶何足齿。唐侯自是吴兴秀，爱画彷佛郭与李。长松平远早已工，更上歙州看山水。归来却师董北苑，参以房山势莫比。始知绝艺老更成，画师俗辈那知此。此图三尺谁为赠，云气苍茫石磈磊。牛羊未归樵子出，户牖寥落苍崖底。写成不题岁月字，要是头白居乡里。乾坤浩荡江海空，后人未续前人死。为君题诗三叹息，世上好手今余几。鸣呼尚书公子不复见，得见唐侯斯可矣。
题壁间山水图与陈百一押韵作
作者：张羽
朝代：明

看山几处载图经，饭颗犹嘲太瘦形。久判云林非世路，惯看麋鹿上秋庭。霜崖乱叶当书下，寒谷幽兰沁酒馨。似忆西行山水郭，别来江上几周星。南国繁华几代经，孤城犹作虎龙形。东山载妓閒春墅，北岭移文锁夜庭。朱雀无家归燕子，苍生有恨怨宁馨。相逢漫作新亭饮，日暮归舟几戴星。
题壁间山水图与陈百一押韵作·其一
作者：张羽
朝代：明
体裁：七言律诗

看山几处载图经，饭颗犹嘲太瘦形。久判云林非世路，惯看麋鹿上秋庭。霜崖乱叶当书下，寒谷幽兰沁酒馨。似忆西行山水郭，别来江上几周星。
题壁间山水图与陈百一押韵作·其二
作者：张羽
朝代：明
体裁：七言律诗

南国繁华几代经，孤城犹作虎龙形。东山载妓閒春墅，北岭移文锁夜庭。朱雀无家归燕子，苍生有恨怨宁馨。相逢漫作新亭饮，日暮归舟几戴星。
题娟净轩
作者：张羽
朝代：明
体裁：古风

绿竹有异质，夙著风人篇。猗猗瞻淇隈，籊籊怀卫泉。拾遗美形容，复有娟净言。微植被奖饰，丽句永流传。若人同所尚，掇辞以名轩。攒玉矗森爽，总翠郁芊绵。鲜标贯寒日，密叶冒清涟。遥想佳雨余，静对罢鸣弦。濡翰传霜节，搦管题春妍。聊探词咏妙，默寄图绘宣。逝将泛涛江，息驾依名园。攀枝扫石月，憩阴濯寒泉。虽微求羊高，请附嵇阮贤。缄诗存所钦，缠系日为年。
题席上墨萱扇
作者：张羽
朝代：明
体裁：古风

团扇复团扇，团团三秋月。上有宜男草，可玩不可折。宜男何足贵，能令忧作悦。忧思既可忘，为君忘炎热。无障西风尘，污此皎如雪。
题幼文为费景祥写古萧山寺图
作者：张羽
朝代：明
体裁：古风

山人手持酒一卮，长跪向我求新诗。自言此□君所识，乃是河南使君之所为。□厓怒瀑形绝奇，天门阁道相因依。中有台殿横天梯，金绳碧瓦光参差。使君当年作此时，祗是昂藏一布衣。豪雄意气今已□，图画应知得者稀。右丞辋川不易得，此公名位岂卑微。请语世上悠悠者，人生贫贱安可欺，人生贫贱安可欺。
题庄志明邑博扇面小景
作者：张羽
朝代：明
体裁：五言律诗

犹忆西池畔，莲开七月红。波明鱼度藻，莎碧鹭依丛。客舍秋天外，花期病眼中。莫愁归日晚，正是剥青蓬。
题徐士元所画□面
作者：张羽
朝代：明
体裁：古风

营丘老山百世师，后来学者有郭熙。寒林平远世岂有，往往赝本传其疑。吴兴徐卿好心手，貌得郭熙定真否。二三野人长松下，茅屋正对青山口。前者回顾后者恭，抱琴伛偻随孤童。世间岂复有此辈，定是栗里柴桑翁。请君更试虎头笔，为写我象参其中。
题徐士元画梅雪轩图
作者：张羽
朝代：明
体裁：五言律诗

高轩岁莫情，取物制为名。人与梅俱素，诗因雪倍清。散盐能润物，结实拟和羹。稍待花开夜，来听扑树声。
题徐贲画南浦亭图
作者：张羽
朝代：明
体裁：七言绝句

离离烟树接通津，南浦亭前碧草春。客里见图先泪落，只缘身是此乡人。
题徐都司宅上海棠
作者：张羽
朝代：明
体裁：七言绝句

雨腻烟霏晓梦酣，东风扶醉倚危栏。游人遥隔雕墙外，桃李成林欲认难。
题扇景
作者：张羽
朝代：明
体裁：古风

湖上生秋雨，檐间滴翠阴。竹西风景在，别路一惊心。江晚山色遥，黄芦雁初起。渔歌何处归，声落沧浪里。
题手画云山图赠王生泰
作者：张羽
朝代：明
体裁：七言绝句

积善桥东旧宅间，独随阿母住青山。鹿车奉引行春去，多在云松九琐间。
题故秀才陈哲手抄杜诗
作者：张羽
朝代：明
体裁：七言律诗

世间无药补清羸，身死双亲却倚谁。少妇写藏临没语，故人收得旧编诗。空窗夜漏沾书检，坏壁秋尘落砚池。须信才名天所忌，后生休更擅文词。
题春山瑞霭画扇
作者：张羽
朝代：明
体裁：古风

莺啼山雨歇，前川绿正繁。人家在深树，鸡犬尽无喧。澹澹流水意，依依田父言。即此堪结庐，可以傲华轩。
题晚翠轩
作者：张羽
朝代：明
体裁：古风

百卉与时悴，遗荣独含芳。葱茏耀朝日，奕叶凌严霜。启牖延清影，俯槛挹寒光。夕陨谢浮艳，后凋保贞常。幽人抱高节，晚岁此徜徉。
题松下读书图
作者：张羽
朝代：明
体裁：古风

幽栖出尘表，空翠连松竹。袖得碧苔篇，闲来石上读。日暝欲忘归，山空人转独。
题横塘萱草用酒字韵
作者：张羽
朝代：明
体裁：五言绝句

酒号忘忧物，花名乃相偶。忧来对花坐，何如饮美酒。
题渊明白衣送酒图
作者：张羽
朝代：明
体裁：七言绝句

几回笑把菊花枝，遥望南山自咏诗。不值白衣人送酒，岂堪怀抱独醒时。
题琅琊亭
作者：张羽
朝代：明
体裁：古风

遥睇环滁秀，乃升琅琊亭。吊古易为感，忧怀从此兴。山川景如昔，草木递衰荣。泠泠碧涧泻，冉冉凉飙生。当户猿狖啼，出谷莺鸟鸣。登临且酣笑，何用劳吾形。企彼贤哲士，千载有余情。
题画
作者：张羽
朝代：明
体裁：七言绝句

九迭屏前水倒垂，古今唯有谪仙诗。道人杖策穷源去，写得峰头乍落时。
题画
作者：张羽
朝代：明
体裁：古风

吾爱陶弘景，开窗玩白云。白云自舒卷，青山无垢氛。清耳延松籁，斋心阅琼文。问道虚皇老，结客古茅君。灵药青童种，名香桂女焚。万乘遥致敬，三尺久离群。丹成上鹤去，弃俗等拿纷。斯人不可见，斯世亦徒闻。我独怀仙契，千载仰清芬。
题画
作者：张羽
朝代：明

孤村翳余景，秋风在空谷。落日淡烟芜，坐看千里绿。谷口人未归，凉风满林樾。孤村云气深，千山雨初歇。
题画
作者：张羽
朝代：明

江水绿沉沉，危峰倒夕阴。何人倚高阁，月出听龙吟。白云飞不尽，青山断复通。涧道多机杼，时鸣春树中。长松生夏寒，野水净人目。借得相牛经，闲来石上读。舟随烟鹤远，行尽碧溪湾。归来北窗下，写得向来山。一雨涨新绿，云开四山绕。人掩筚门深，斜阳照江鸟。高人自无偶，独向亭中坐。日落山风来，时闻松子堕。落日四山绕，空亭面面开。白云如有待，山人殊未来。涧路独行迟，闲云逐杖藜。欲寻泉落处，应祗野猿知。
题画
作者：张羽
朝代：明
体裁：七言绝句

玉洞仙桃万树花，楼台彷佛蔡经家。神丹炼就何曾服，乞与山童饲白鸦。
题画
作者：张羽
朝代：明

百道清泉石上流，白云初起乱峰秋。此中疑有陶弘景，高卧松风第一楼。旧是云山自在身，误将书剑逐风尘。犊车何日移家去，还作条桑种杏人。
题画·其一
作者：张羽
朝代：明
体裁：五言绝句

孤村翳余景，秋风在空谷。落日淡烟芜，坐看千里绿。
题画·其一
作者：张羽
朝代：明
体裁：五言绝句

江水绿沉沉，危峰倒夕阴。何人倚高阁，月出听龙吟。
题画·其一
作者：张羽
朝代：明
体裁：七言绝句

百道清泉石上流，白云初起乱峰秋。此中疑有陶弘景，高卧松风第一楼。
题画·其七
作者：张羽
朝代：明
体裁：五言绝句

落日四山绕，空亭面面开。白云如有待，山人殊未来。
题画·其三
作者：张羽
朝代：明
体裁：五言绝句

长松生夏寒，野水净人目。借得相牛经，闲来石上读。
题画·其二
作者：张羽
朝代：明
体裁：七言绝句

旧是云山自在身，误将书剑逐风尘。犊车何日移家去，还作条桑种杏人。
题画·其二
作者：张羽
朝代：明
体裁：五言绝句

白云飞不尽，青山断复通。涧道多机杼，时鸣春树中。
题画·其二
作者：张羽
朝代：明
体裁：五言绝句

谷口人未归，凉风满林樾。孤村云气深，千山雨初歇。
题画·其五
作者：张羽
朝代：明

一雨涨新绿，云开四山绕。人掩筚门深，斜阳照江鸟。
题画·其五
作者：张羽
朝代：明
体裁：五言绝句

一雨涨新绿，云开四山绕。人掩荜门深，斜阳照江鸟。
题画·其八
作者：张羽
朝代：明
体裁：五言绝句

涧路独行迟，闲云逐杖藜。欲寻泉落处，应祗野猿知。
题画·其六
作者：张羽
朝代：明
体裁：五言绝句

高人自无偶，独向亭中坐。日落山风来，时闻松子堕。
题画·其四
作者：张羽
朝代：明
体裁：五言绝句

舟随烟鹤远，行尽碧溪湾。归来北窗下，写得向来山。
题画二首
作者：张羽
朝代：明

千里生还不负期，入门成喜复成悲。忽看画里青山色，犹道长干雨后时。孤舟五月发金陵，遥见家山喜不胜。却忆石头城上望，白云何处是吴兴。
题画二首·其一
作者：张羽
朝代：明
体裁：七言绝句

千里生还不负期，入门成喜复成悲。忽看画里青山色，犹道长干雨后时。
题画二首·其二
作者：张羽
朝代：明
体裁：七言绝句

孤舟五月发金陵，遥见家山喜不胜。却忆石头城上望，白云何处是吴兴。
题画赠税司吏
作者：张羽
朝代：明
体裁：七言绝句

缗钱算罢无余事，日日溪头醒复醉。长安七相并五侯，何似吴兴折腰吏。
题画赠长兴杜典史浚
作者：张羽
朝代：明
体裁：七言绝句

下若溪头山似戟，武昌门外柳如烟。何如肆射平其去，束带闲耕墓下田。
题秋月楼
作者：张羽
朝代：明
体裁：五言律诗

楼近素娥宫，凉宵昼日同。象筵看似水，碧瓦映疑空。曲宴怜规满，冲情苦□中。不见陈王苑，委照绿苔中。
题章舟隐画
作者：张羽
朝代：明
体裁：五言绝句

扁舟小于叶，来往横塘里。为看青山多，画得青山似。
题竹
作者：张羽
朝代：明
体裁：五言绝句

幸逃斤斧忧，独抱风霜节。时有饥禽来，枝头弄明月。
题美人图
作者：张羽
朝代：明
体裁：七言律诗

幽窗谁爇返魂香，恍惚仙姿出洞房。画里呼名浑欲语，琴中传意故成狂。愁颦西子怜倾国，心谢东邻绝踰墙。却恨丹青枉图画，燕脂山外泣王嫱。
题萱
作者：张羽
朝代：明
体裁：五言绝句

佳人重生男，竞种宜男草。东邻有孀妇，对花空自老。
题蕉
作者：张羽
朝代：明

移得山后蕉，种傍山前屋。扶疏数叶开，还如山后绿。绿绮含风弱，芳缄卷露新。忆在闲庭院，婆娑映玉人。
题蕉·其一
作者：张羽
朝代：明
体裁：五言绝句

移得山后蕉，种傍山前屋。扶疏数叶开，还如山后绿。
题蕉·其二
作者：张羽
朝代：明
体裁：五言绝句

绿绮含风弱，芳缄卷露新。忆在闲庭院，婆娑映玉人。
题赤城霞图送友归台
作者：张羽
朝代：明
体裁：古风

结发好名山，遨游遍吴楚。东游不到天台路，长忆兴公赋中语。赤城焕高霞，翩然空中举。灵溪碧草春凄凄，瀑水和风响秋雨。我欲振金策，飘飖凌九垓。游神不死庭，回光眺琼台。手招丹丘人，共卧石上苔。红颜去人不复返，老大求仙嗟已晚。生今一去愁人心，赠生《赤城图》，听我赤城吟。劳劳亭下一杯酒，离愁万里生秋阴。客车明日当早发，云帆孤飞度东越。国清寺前千尺松，岁晚应归望山雪。道逢寒山子，为寄相思情未绝。山人若欲知我心，五界峰头看明月。
题赵彦征作弁山卷
作者：张羽
朝代：明
体裁：古风

济济清朝彦，亭亭琼树枝。世胄难可保，零落遽如斯。朱门亦已仆，墨沼淡无滋。空余图画迹，永绝人间期。虚名知何益，冥寞有遗悲。抚卷一长叹，想子平生时。
题遵道墨竹歌
作者：张羽
朝代：明
体裁：古风

墨竹昉自何人始，辋川石刻今余几。后来萧悦稍出群，香山侍郎独称美。洋州太守善写真，长帽先生差可儗。江南谩作金错刀，枝叶离奇何足齿。北方作者夸澹游，房山继之妙莫比。湖州公子最擅名，同时亦数蓟丘李。蓟丘有子能传家，笔势翩翩此其是。一竿玉立无因依，风露淋漓犹满纸。想当涂洒发幽兴，静对山僧北窗里。江湖无人老成尽，百艺荒凉今已矣。展图三叹墨君堂，秋声满座悲风起。
题醉学士
作者：张羽
朝代：明
体裁：七言绝句

天上归来老集英，醉中岁月漫峥嵘。先生不是高阳侣，自笑三闾说独醒。
题采苓子卷
作者：张羽
朝代：明
体裁：古风

春山霭众绿，灵苗何处寻。孤芳不自掩，迢递入幽襟。搴条繁露散，濯根寒涧深。持此当朝茹，潘斋延道心。
题金华王氏洁养堂
作者：张羽
朝代：明
体裁：古风

金华之山何岧峣，上有楼观当云霄。仙人时跨彩鸾下，夜静月明吹玉箫。丹厓翠壁饶烟雾，正是初平牧羊处。初平一去已千春，白石于今尚如故。君因采药时经过，袅袅凉飙生薜萝。洞口雨余苍藓合，松间秋晚白云多。幽径闲行不辞远，泠泠碧涧流常满。赤松来往此岩中，曾见蓬莱几清浅。有时高咏独归来，回看明月上仙台。瑶草无声露华湿，天风拂袖吟怀开。闻道君家景殊绝，南山有花如白雪。兄弟相规侍母前，儿身常比花同洁。花谢花开春复秋，悠悠世事随东流。惟有高堂风物在，开门长对南山幽。八珍美味非所欲，菽水奉亲欢不足。但愿栖迟勿远游，岁岁相依在林麓。君不见西家轻薄儿，身随贾客游天涯。挂帆东去入沧海，风涛汹涌无归期。又不见南邻少年游侠客，遥遥走马天西极。几时贩得黄金归，愁来应洒穷途泣。人生忠孝当两全，事亲且复终天年。还须奋身佐明主，留取声名照千古。
题陈升画马
作者：张羽
朝代：明
体裁：古风

开元之中马独盛，秦汉以来难及之。岂惟监牧效才艺，画史往往称神奇。拳毛玉花最难写，祗许曾羁名当时。亦有弟子沙苑丞，不解骨法空毛皮。近代吴兴赵公子，雍也其子名相驰。后来陈升号入宝，升今已老继者谁。青桐飒飒凉风吹，奚官朝出试马时。前者回顾后者随，精神不动鬃毛垂。唐家四十三万匹，如此骏骨亦恐稀。呜呼世间驽骀方满地，安得睹此真龙姿。
题陈惟允临刑所画
作者：张羽
朝代：明
体裁：古风

若人悟县解，委蜕顺天刑。慷慨赴东市，一日为千龄。李公悲上蔡，陆子喟华亭。识机苦不豫，达生良可经。朱弦亦易绝，仄景不可停。从容洒芳翰，炳焕若丹青。妙艺永传世，精魄长归冥。披图怀平素，清泪缘襟零。
题高尚书山水
作者：张羽
朝代：明
体裁：古风

君家此画何由得，峭壁阴森如铁色。高阁平临烟雾低，长松□舍雷雨黑。寒绡七尺半是云，深林窈窕路莫分。幽寻恐与神明遇，静听唯应猿狖闻。海岳者图绝低小，后来作者何足云。主人借问谁能尔，定是房山高使君。
风雨归舟次韵
作者：张羽
朝代：明

客到寻常不整巾，旋羞鸡黍供清贫。孤舟分袂秋同迥，独鹤随筇晚自驯。曾迓雪中回剡曲，定从花外说秦人。于今更忆玄真子，细雨斜风入咏新。风雨应愁垫角巾，相看浑笑出途贫。知津更试轻舟捷，谙路宁论老骥驯。眼底风波怀共济，望中仙侣诧傍人。明朝挂席期重到，潦尽川平霁色新。
风雨归舟次韵·其一
作者：张羽
朝代：明
体裁：七言律诗

客到寻常不整巾，旋羞鸡黍供清贫。孤舟分袂秋同迥，独鹤随筇晚自驯。曾迓雪中回剡曲，定从花外说秦人。于今更忆玄真子，细雨斜风入咏新。
风雨归舟次韵·其二
作者：张羽
朝代：明
体裁：七言律诗

风雨应愁垫角巾，相看浑笑出途贫。知津更试轻舟捷，谙路宁论老骥驯。眼底风波怀共济，望中仙侣诧傍人。明朝挂席期重到，潦尽川平霁色新。
风雪图为巨上人题
作者：张羽
朝代：明
体裁：古风

苍茫云气昏，咫尺同万里。白雪飞满空，柳絮应堪比。豺虎亦敛迹，何为赤行子。扁舟蓑笠者，岂不寒堕指。独有林巾僧，禅定因初起。焚香坐虚室，松窗时暂倚。一瞬天地间，如在琼瑶里。
饯方员外力疾归吴兴省墓便还钱塘
作者：张羽
朝代：明
体裁：古风

终年不出户，出户即相违。疾病欣在告，田园应暂归。天寒孤舟发，岁莫行人稀。棹师遵旧路，田翁识故衣。望闾桑梓在，入里人民非。伤哉展丘墓，遽尔辞荆扉。还乡如过客，回首情依依。晴春入旧腊，积雪含清晖。佳期迟子还，勿恋故山薇。
首夏闲居
作者：张羽
朝代：明
体裁：七言律诗

门巷开临曲水滨，绿阴悄悄四无邻。雨余高笋初迎夏，风逗残花尚驻春。倚杖多因闻好鸟，开樽每为爱幽人。疏帘清簟终朝静，只有琴书自可亲。
驿船谣
作者：张羽
朝代：明
体裁：古风

驿船来，鼓如雷。前船去，后船催。前船后船何敢住，铺陈恶时逢彼怒。画屏绣褥红氍毹，春梦暂醒过船去。棹郎长跪劝使臣，愿官莫喜更莫嗔。古来天地如邮传，过尽匆匆无限人。
黄希武宅观弈
作者：张羽
朝代：明
体裁：五言律诗

弈斗未全非，开枰对夕晖。过河乘胜算，争道触危机。老马频忧蹶，奇兵忽冒围。羊公在江上，陆抗莫专威。
黄润夫别号松亭为赋一律
作者：张羽
朝代：明
体裁：七言律诗

咫尺徂徕有路经，万松行里寄幽亭。晓寒枯砚研零露，春暖虚窗嗅茯苓。石室可招丹凤下，草庐谁唤卧龙醒。清高我爱黄公子，座右新题晚翠铭。
黄润夫北山新居
作者：张羽
朝代：明
体裁：七言律诗

小径城阴绕薜萝，瓦盆相对长高荷。花深山鸟时还下，地僻儒绅暂亦过。草色雨亭生画景，炉香秋院引弦歌。分明萧散红尘外，未必仙居定若何。
黔国别号玉冈用喜雨诗韵为赋此诗
作者：张羽
朝代：明
体裁：古风

玉峰出南海，郁郁蟠灵氛。逸势驱点苍，金碧那尔群。清华入揽撷，峻极詶前闻。跻攀绝崇阶，仰止徒殷勤。瀛洲足波涛，龟蒙膏雨云。眷兹元化精，太璞殊未分。朝从玉冈游，春风袭兰芬。贞怀良不玼，发容人所忻。古来称嵩高，不让坏壤云。终期覆篑初，竟此为山勋。
龙洞云归
作者：张羽
朝代：明
体裁：古风

弁冈东走临具区，灵牝下接龙宫居。常时出云作霖雨，每为下土苏焦枯。收敛神力返林壑，往往云端见笙鹤。扫除腥雾清风来，知是龙君下寥廓。
龙里驿次王兰亭文济韵口号
作者：张羽
朝代：明
体裁：七言律诗

官閒曾喜住蓬莱，瘦马巅崖路转回。破敌尚须鱼鸟阵，赋诗空儗凤凰台。阳城不谏终当去，吕诲先知更让才。忆别玄都春正好，桃花想见一番开。
举远楼
作者：张翀
朝代：明
体裁：七言律诗

岁暮淮南客未回，那堪惆怅此登台。万艘帆影迷江树，千里河流没草莱。落日洲前闻雁叫，西风江上拥潮来。中原一望无穷思，忧国空惭廊庙才。
别贵竹诸友
作者：张翀
朝代：明
体裁：古风

十年与君游，千里与君别。把袂意不言，含杯气欲绝。渐隔潇湘云，空留夜郎月。一曲瑶琴弹，知音对谁说。
有怀
作者：张翀
朝代：明
体裁：五言律诗

五落龙山叶，三来雁足书。梦中亲舍近，天外故人疏。寥阔乾坤里，疏狂醉醒馀。秋风吹短发，溪畔独踌躇。
登焦山夜归
作者：张翀
朝代：明
体裁：五言律诗

短棹乘风去，轻舆带月归。花香入径细，渔火隔江微。远寺犹闻磬，荒村半掩扉。石桥横渡处，醉看海云飞。
登黄鹤楼二首·其一
作者：张翀
朝代：明
体裁：五言律诗

槛外寒云度，凌霄八面开。长江吴楚堑，崔颢古今才。白日空楼阁，青山对酒杯。仙人何处去，芳树影徘徊。
登黄鹤楼二首·其二
作者：张翀
朝代：明
体裁：五言律诗

乘兴凭阑处，乾坤亦胜哉。数峰天外出，孤雁日边回。郢树春云断，江烟晚照开。洞庭明月夜，黄鹤定归来。
鹤梦
作者：张翊
朝代：明
体裁：五言律诗

百禽正嘈杂，此鹤独孤眠。奋翮岂无候，藏神亦偶然。庭中人寂寂，松下月娟娟。知入寥天去，缑山何处边。
凤鸣寺
作者：张翚
朝代：明
体裁：七言律诗

一水周遭抱梵宫，石崖断处小桥通。片云委地家家雨，万树呼秋叶叶风。供佛野僧来施食，放生衲子自开笼。邑庭东去无多路，已觉閒忙迥不同。
失题
作者：张翚
朝代：明
体裁：七言律诗

一水周遭抱梵宫，石崖断处小桥通。片云委地家家雨，万树呼秋叶叶风。供佛野僧来施食，放生衲子自开笼。邑侯东去无多路，已觉閒忙迥不同。
芙蓉浦
作者：张翚
朝代：明
体裁：七言律诗

独来洲上看芙容，掩映寒波淡复浓。近拟明霞当落照，忽惊仙子露芳容。简师行脚今何在，米老名书久绝踪。回首旧亭风景换，荒汀衰草忆人龙。
寄许竹窗兼柬杨熙春
作者：张翥
朝代：明
体裁：七言律诗

回首秦溪忆旧游，江城寂寞月空留。东轩漫误延徐榻，西郭虚乘访戴舟。梦里青山人未远，镜中华发岁如流。秋风不见南来雁，烟树苍茫动别愁。
寄何希孟
作者：张翼
朝代：明
体裁：古风

曾闻天下士，慷慨劳人思。不意吾党中，于君复见之。议论在家国，风雅为文辞。惘惘三十年，丘壑空栖迟。君子何多艰，造化能无疑。阴阳道循环，天心有定时。潜居脩六翮，霄汉以为期。余固江湖人，顾非英雄姿。涉世不合宜，还家无茅茨。逢人强为语，过后唯见嗤。得君为吾友，夙昔真吾师。忧患多所同，嘉会相追随。素心悬日月，我巳忘吾私。形影非一身，中情已无岐。晤言仅须臾，驱车远别离。依然贫贱交，行止已参差。新人意何乐，故人意何悲。善言竟无闻，至行失其仪。所行尝妄发，鄙吝恒在斯。执手犹未能，念此神先驰。聊以不永怀，吾姑酌酒卮。匡坐对明月，俯仰徒嗟咨。相守不为意，相远何凄其。宛转萦人心，一夕乱如丝。
鲁溪山
作者：张翼
朝代：明
体裁：古风

天开鲁溪洞，界在吴楚间。茏苁映草树，罨蔼罗峰峦。蒸云作甘雨，流水与层湍。岂无神物护，似有蛟龙蟠。我行届徂暑，履亩良苦艰。居氓颇好事，劝我陟巑岏。肩舆入窈窕，应接开心颜。苔楸落斑剥，瑶草翻朱殷。镛鼓答幽响，龙象相回环。石田分十二，一一长琅玕。下临千仞渊，江汉通潺湲。因之坐终日，顿忘尘外喧。清冷飐天籁，忽欲凌双翰。命酌歌短什，索与山灵言。吴钩丰狱隐，楚泽芳兰捐。兹山信奇绝，所遇非大观。峰高雁荡渚，川溯桃花源。词工与墨妙，题品纷斑斓。藉令当孔道，岂与荒榛攒。仰天浩然叹，雄剑鸣珊珊。
黄鹤楼眺望
作者：张耀
朝代：明
体裁：七言律诗

楼耸江城百仞孤，势凌三楚气吞吴。金沙鸟语供丝竹，南浦云容写画图。纪胜墨花香石壁，凭轩胸次湛冰壶。烟波千顷无人管，着我轻蓑一钓徒。
买陂塘·赋东郭草堂
作者：张肯
朝代：明

爱草堂、带村连郭，门前碧水千顷。秋波泠浸遥山晚，青镜净涵眉影。沙浦迥，怪隔水渔歌，鸥梦都惊醒。时乘小艇，向柳外花边，载诗载酒，独尽漫游兴。谩重省，且得身闲心静，乐事自甘瓢饮。好怀谁道中年减，佳趣更多吟咏。□转径，门正对朝阳，不怕梅花冷。流年暮景，肯容我为邻，相依卜筑，共尔两家隐。
声声慢
作者：张肯
朝代：明

雪晴山邬，月冷江皋，岁寒解后相逢。携手归来，轻盈一样春容。行行□鸣环，暗香霏、缥缈东风。弄花手，与安排金屋，共贮芳。雅淡暗通心素，笑桃根桃叶，冶艳妖红。试问韶华，樽前若个情浓。想是乔家姊妹，可人处、清致皆同。春正好，淡眉山、愁减几重。
如梦令·咏石
作者：张肯
朝代：明

径庭掩尘踪静悄，雨长苔痕缭绕。行处不妨花，容我醉眠偏好。休扫，休扫。待积落红多少。
暗香疏影
作者：张肯
朝代：明

冰肌瑩洁。更暗香零乱，淡笼晴雪。清瘦轻盈，悄悄嫩寒犹自怯。一枕罗浮梦醒，閒纵步、风摇琼玦。向记得、此际相逢，临水半痕月。妖艳不同桃李，淩寒又不与、众芳同歇。古驿人遥，东阁吟残，忍与何郎轻别。粉痕轻点宫妆巧，怕叶底、青圆时节。问谁人、黄鹤楼头，玉笛莫教吹彻。
暗香疏影
作者：张肯
朝代：明
体裁：词

冰肌莹洁。更暗香零乱，淡笼晴雪。清瘦轻盈，悄悄嫩寒犹自怯。一枕罗浮梦醒，閒纵步、风摇琼玦。向记得、此际相逢，临水半痕月。妖艳不同桃李，凌寒又不与、众芳同歇。古驿人遥，东阁吟残，忍与何郎轻别。粉痕轻点宫妆巧，怕叶底、青圆时节。问谁人、黄鹤楼头，玉笛莫教吹彻。
暗香疏影
作者：张肯
朝代：明

冰肌莹洁。更暗香零乱，淡笼晴雪。清瘦轻盈，悄悄嫩寒犹自怯。一枕罗浮梦醒，閒纵步、风摇琼玦。向记得、此际相逢，临水半痕月。妖艳不同桃李，淩寒又不与、众芳同歇。古驿人遥，东阁吟残，忍与何郎轻别。粉痕轻点宫妆巧，怕叶底、青圆时节。问谁人、黄鹤楼头，玉笛莫教吹彻。
朱泽民寒林平远图为徐用理作
作者：张肯
朝代：明

冻云压空雪欲作，野旷阴凝气萧索。朔风一夜卷长林，万木离披尽摇落。天连平远眼界宽，前山宛在空濛间。溪头流水急如泻，日夕喷瀑声潺湲。我尝经行出林际，望断孤村日将暮。野乌啼饥那忍闻，瘦马经寒缩行步。悄无人迹途路赊，此时宁不思还家。人生慎勿事行迈，披图尚尔添咨嗟。
沈如美所画美人图为徐文辉作
作者：张肯
朝代：明

流苏缀彩鸳帐寒，金鸭不飞香缕残。新霜扑帘白如粉，哑哑乌啼金井栏。芙蓉屏开睡初醒，守宫浅褪胭脂冷。玉钗慵整双凤凰，春愁压翠蛾眉长。
浪淘沙令·咏莎滩
作者：张肯
朝代：明

雨过碧云秋，占断滩头，沧浪翻处湿纤柔。谁展翠茵平似剪，宿鹭眠鸥。沙尾远凝眸，雨惨烟愁，萋萋不共水东流。几度渔人来傍宿，绿映孤舟。
瑞鹤仙
作者：张肯
朝代：明
体裁：词

盈盈罗袜。移芳步凌波，缓踏明月。清漪照影，玉容凝素，鬓横金凤，裙拖翠缬。渺渺澄江半涉。晚风生，寒料峭，消瘦想愁怯。我僭为兄，山矾为弟，也同奇绝。馀芬剩馥，尚熏透、霞绡重叠。春心未展，閒情在、两鬓眉叶。便蜂黄褪了，丰韵媚粉颊。
瑞鹤仙
作者：张肯
朝代：明

盈盈罗袜。移芳步淩波，缓踏明月。清漪照影，玉容凝素，鬓横金凤，裙拖翠缬。渺渺澄江半涉。晚风生，寒料峭，消瘦想愁怯。我僭为兄，山矾为弟，也同奇绝。馀芬剩馥，尚熏透、霞绡重叠。春心未展，閒情在、两鬓眉叶。便蜂黄褪了，丰韵媚粉颊。
送人之官岭外
作者：张肯
朝代：明
体裁：七言律诗

晓装带雪出吴门，惜别休辞酒满尊。边徼一官同谪宦，平安万里即殊恩。月明好度梅花岭，雨过频穿槲叶村。想得龙城公退后，故乡风景与谁论。
选冠子
作者：张肯
朝代：明
体裁：词

袅袅芙蕖，平铺断港，路入锦云处。香浮绿水，浪卷晴舟，宛在翠红香里。湘妃馀酣未醒，拥盖藏羞，含娇欲语。想凌波尘远，遥鸣佩，风飘艳绮。望中宛似若耶溪，隔水只欠，小艇采莲女。最怜芳意，佳藕难寻，肠断寸丝千缕。叶老房空，漫嗟此际，一点春心更苦。且休歌水调，恐惊起，文鸳双侣。
选冠子
作者：张肯
朝代：明

袅袅芙蕖，平铺断港，路入锦云处。香浮绿水，浪卷晴舟，宛在翠红香里。湘妃馀酣未醒，拥盖藏羞，含娇欲语。想淩波尘远，遥鸣佩，风飘艳绮。望中宛似若耶溪，隔水只欠，小艇采莲女。最怜芳意，佳藕难寻，肠断寸丝千缕。叶老房空，漫嗟此际，一点春心更苦。且休歌水调，恐惊起，文鸳双侣。
醉落魄·咏苔
作者：张肯
朝代：明
体裁：词

径翠钿狼藉，绿圆点点浓如积。芳痕涨雨凝寒碧，一片浓阴，休扫坐来石。径深不教残阳入，茸茸不似春红色。芳尘净洗无纤迹，吟客来时，只恐印行屐。
题江霅川长江图
作者：张肯
朝代：明
体裁：古风

洞庭沦三湘，荆楚霭七泽。奔流汛夕涨，遐渚敛暝色。飞帆云外去，旅雁烟中集。狂飙激洪涛，落景度赤壁。凭高欲望舞，歌些怜吊屈。木落秋风清，天低暮山碧。待济无方舟，徒令叹行役。
题海棠双鸟
作者：张肯
朝代：明

双双何事为春忙，花底飞来羽翼香。今夜且留枝上宿，莫烧银烛照红妆。
题秀野轩
作者：张肯
朝代：明
体裁：古风

高轩临秀野，信是幽人居。炎气远不到，花竹自扶疏。群葩霭春芳，喜荫含夕虚。境胜固云适，况复有琴书。讽咏佳游外，留连清赏馀。应知独乐意，无复慕华裾。
冬日晚宿牛冈
作者：张腾霄
朝代：明
体裁：七言律诗

寒风吹袖下龙门，策杖穿云度马村。卉木萧条冈百折，牛羊杂遝路黄昏。倚床独自危楼坐，野笛谁家隔水闻。多少溪山看不尽，星河遥望接昆崙。
登尧山秋兴
作者：张腾霄
朝代：明
体裁：七言律诗

百尺琳宫覆五云，空阶落木自纷纷。到来并坐青霞席，醉里犹餐碧涧芹。竹覆药栏时窈窕，泉通石窦气氤氲。西风万里堪飞鸟，安得王乔驭鹤群。
闻蛩次方巽若韵
作者：张致中
朝代：明
体裁：五言律诗

蛩以鸣秋擅，先秋亦自鸣。未须嫌寂寞，已足助凄清。振羽尔何意，关心各有情。从兹风露下，愁逐草根生。
湖上分韵得香字
作者：张舆
朝代：明

晴麓云横万里长，出门步步是春光。近湖酒阁多红杏，隔岸渔家尽绿杨。箫鼓声寒心自醉，绮罗魂冷骨犹香。漫游不是矜年少，嬴得闲情似洛阳。
秋日湖中
作者：张舆
朝代：明

风波千顷画船开，吹近芙蓉影里来。倒卷彩霞翻舞袖，斜飞白雨溢行杯。总宜园冷花无主，苏小坟空草作堆。为倩金戈挥落日，秋声莫向树头催。
约可闲老人访王药圃
作者：张舆
朝代：明

明朝寒食风日晴，可闲欲同湖上行。先拾玉壶园上翠，却听瑶石山头莺。茶铛烦为试新火，杏酪不须和冷饧。君若肯将花径扫，日高相与到柴扃。
西泠桥
作者：张舆
朝代：明
体裁：七言律诗

红藕花深逸兴饶，一双鸂鶒避鸣桡。晓风凉入桃花扇，腊酒香分椰子瓢。狂客醉攲明月上，美人歌断绿云消。数声渔笛知何处，疑在西泠第一桥。
武场阅兵
作者：张舜臣
朝代：明
体裁：七言律诗

辕门初曙雨初晴，甲士旌旗耀日明。变化风云开八陈，指挥龙虎按诸营。时康未报潢池警，预较须令寰海清。樽俎谈兵真胜事，思将长剑答升平。
丙午夏日题鹤洲草堂二首·其一
作者：张若羲
朝代：明
体裁：五言律诗

大地尽榛莽，南湖有鹤洲。鸳央两岸没，烟雨一帆收。翠筱含青霭，高柯隐素秋。华高何处唳，撩起五更愁。
丙午夏日题鹤洲草堂二首·其二
作者：张若羲
朝代：明
体裁：五言律诗

坐此堪累日，何处更深山。隔涧人相问，轻舟鹤与还。风翻花自稳，鱼戏水常閒。安得忘机者，相携共闭关。
乌夜啼
作者：张若羲
朝代：明
体裁：乐府曲辞

分枝本同树，一高复一低。非有远相隔，何亦长相思。同树固为乐，分枝亦未离。如何同宿处，竟似各飞时。月暗愁相隔，月明愁相照。相照又何愁，有语难为告。天明将复飞，复飞向何处。虽非此中久，曾记此中住。但思居者乐，那惜行者哀。嫌侬未解意，夜夜望欢来。
九日雨酌
作者：张若羲
朝代：明
体裁：七言律诗

无端风雨又重阳，萧瑟枫林自举觞。阻我青山曾有约，撩人黄菊几时芳。空庭暗落高梧影，幽砌微闻湿桂香。犹喜携筇双屐健，客来应不厌苍凉。
候风
作者：张若羲
朝代：明
体裁：七言律诗

篙师估客意飞扬，锦缆牙樯思淼茫。北溟鲲鱼期变化，南图鹏鸟待翱翔。江空水气连天白，日落沙光动地黄。夜半松涛来万壑，济川舟楫讵相忘。
再集第一楼
作者：张若羲
朝代：明
体裁：七言律诗

岧峣一望夕阳收，远陌孤帆起暮愁。几处笛声吹折柳，何人台畔独悲秋。树梢高插云端出，鸟背平看天际浮。极目河山空伫立，越王台榭委荒丘。
夏日即事
作者：张若羲
朝代：明
体裁：五言律诗

池塘饶野趣，菡萏一花开。深树黄鹂语，空庭舞蝶回。新篁增劲节，古砌长苍苔。箕踞长松下，香飔拂面来。
孟冬作·其一
作者：张若羲
朝代：明
体裁：六言诗

莫谓岁寒无友，当轩老树亭亭。水面风来自白，山头日上先青。
孟冬作·其七
作者：张若羲
朝代：明
体裁：六言诗

梅市人家大隐，桃源时节小春。礼数山翁简略，欢情野老殷勤。
孟冬作·其三
作者：张若羲
朝代：明
体裁：六言诗

天边鸿雁双双，波际鹭鸶一一。举头仰看行云，转盼回思落日。
孟冬作·其二
作者：张若羲
朝代：明
体裁：六言诗

负郭污邪五亩，前村沼沚一湾。鸟啄荒畦队队，鱼游湍水潺潺。
孟冬作·其五
作者：张若羲
朝代：明
体裁：六言诗

隔溪锦树初残，对牖腊梅微吐。鸟依枝上轻啼，花隐林间暗数。
孟冬作·其八
作者：张若羲
朝代：明
体裁：六言诗

照槛一潭寒月，当窗四面微风。弱柳千条未绿，野烧万井齐红。
孟冬作·其六
作者：张若羲
朝代：明
体裁：六言诗

昨夜霜飞似雪，今朝雾散无烟。坐处白云满地，起时红日半天。
孟冬作·其四
作者：张若羲
朝代：明
体裁：六言诗

睡熟鸟喧不觉，客来我醉欲眠。树色年年如此，山光处处依然。
宵坐
作者：张若羲
朝代：明
体裁：四言诗

明月当窗，清风入坐。流萤点点，落星几个。浮云顿开，虚空何大。我于此间，遂不能卧。
拟太白登谢朓北楼
作者：张若羲
朝代：明
体裁：五言律诗

孤城一眺望，平楚正萋萋。春谷流泉暗，陵阳落日低。寒云随宿雁，暮霭失前溪。坐啸怀人远，狂歌度水西。
捣衣·其一
作者：张若羲
朝代：明
体裁：五言绝句

马上客衣单，途中书信难。别离秋易早，阶前露不乾。
捣衣·其三
作者：张若羲
朝代：明
体裁：五言绝句

寂寞支机石，当阶鸣促织。轻罗稳称身，欲寄无消息。
捣衣·其二
作者：张若羲
朝代：明
体裁：五言绝句

密网萦蛛丝，一上一回迟。羊肠九折坂，君行已几时。
晨起
作者：张若羲
朝代：明
体裁：四言诗

扶桑未出，咸池微寒。残月在天，疏星犹攒。井梧一叶，风篁数竿。寂无人声，流水潺潺。
有所思
作者：张若羲
朝代：明
体裁：乐府曲辞

有所思兮雁南飞，木叶脱兮百卉腓。风萧萧兮露霏微，天万里兮暮安归。
望牛首山
作者：张若羲
朝代：明
体裁：五言律诗

牛首登临地，金陵指顾中。飞云晓欲白，落日夕犹红。能使众山俯，顿令万象空。从兹一凭眺，高卧老江东。
望金山
作者：张若羲
朝代：明
体裁：七言律诗

疑从蜃气结为台，天半芙蓉水面开。百壑那能探到底，一峰何处特飞来。登临可得龙蟠势，瞻眺应须虎变才。指顾风帆已千里，蛟官鼍鼓吼如雷。
杂感
作者：张若羲
朝代：明
体裁：四言诗

汤汤者何，无伤我禾。民之所天，畏彼滂沱。驹有空谷，鸟有集木。我无干止，无伤我屋。古柏郁翳，荫我丘垄。叹彼飘零，俾我神悚。琅玕翠竹，中养凤皇。何不顾惜，任彼飘扬。
杏花初放遇雨
作者：张若羲
朝代：明
体裁：七言律诗

琼宫仙女下云车，缥缈层霄落绛霞。宝鼎千年新结子，赤城二月盛飞花。陌头柳色先春换，堤畔溪声带雨斜。记得皇州曾烂漫，不堪重入野人家。
桃花词·其一
作者：张若羲
朝代：明
体裁：七言绝句

偶然洞口一花开，不谓渔郎逐浪来。看得等閒尽好住，无端又欲趁潮回。
桃花词·其二
作者：张若羲
朝代：明
体裁：七言绝句

何事从来又问津，人间好景不容寻。武陵果有捞鱼者，枉却桃源一片心。
毗陵夜泊
作者：张若羲
朝代：明
体裁：古风

波流自洸瀁，风雨何凄其。草树既零乱，鳞羽多参差。行路怀苦辛，征人伤别离。中宵不能寐，悠悠有所思。
溪边桃花
作者：张若羲
朝代：明
体裁：七言律诗

开遍红桃二月天，河边小景更嫣然。辋川画就连渔火，洛浦神来隔楚烟。拾翠佳人看走马，弹丝游侠望鞦韆。凭栏一问东流水，花落无言又几年。
燕子矶
作者：张若羲
朝代：明
体裁：七言律诗

七月江头燕子矶，银涛捲雪浪花飞。樯乌夜集珠光合，青雀晨来岚翠微。风动帝城云缥缈，月临天堑影依稀。旅人四眺多凭吊，白露横空点客衣。
燕衔泥
作者：张若羲
朝代：明
体裁：乐府曲辞

登君堂，仍故巢。岂无新居，实惮劳。
秋夜·其一
作者：张若羲
朝代：明
体裁：五言绝句

新月上林端，林端白露溥。芭蕉不解意，叶叶向栏干。
秋夜·其二
作者：张若羲
朝代：明
体裁：五言绝句

风来莫乱吹，摇我庭中树。树上有鸟栖，惊飞无住处。
维扬夜泊
作者：张若羲
朝代：明
体裁：七言律诗

隋堤柳树尚依依，台榭荒丘燕子飞。绣幕银灯回去马，风樯雨楫湿征衣。城隅画角黄云满，溪上鸣筝白露稀。二十四桥孤枕夜，芜城秋色动渔矶。
西湖
作者：张若羲
朝代：明
体裁：七言律诗

三月游人去不留，独携小艇漾中流。掠波翡翠无端过，出水鸳鸯故意浮。已对淡妆迟夜月，更回素影待空秋。六桥烟景仍无恙，载酒重来散百愁。
酒半听弦索
作者：张若羲
朝代：明
体裁：七言绝句

莺声细啭习家池，鹄操谁弹别恨滋。最是离弦听不得，看花看到夕阳时。
采莲曲
作者：张若羲
朝代：明
体裁：乐府曲辞

夕潮高一尺，花在水中流。朝来湖又高，水居花上头。桑间怕逢人，湖上怕逢雨。小鱼不晓事，唼㗩自相语。出门未几时，行行亦且止。对面不相识，人影在水里。侬亦有所思，欢亦有所期。所期非所思，怕与小姑知。一心看蛱蝶，风撩罗裙湿。水面扑蜻蜓，鸬鹚犹自立。
玉兰
作者：张茂吴
朝代：明

千花红紫艳阳看，素质摇光独立难。但有一枝堪比玉，何须九畹始徵兰。唐昌的的春犹浅，汉掌亭亭露欲漙。几曲后庭传乐府，张星和月正阑干。
漕河夕棹
作者：张茂节
朝代：明
体裁：七言律诗

会通东带雀城流，输挽频年不得休。衔尾自随舟子便，开头惟任舵师游。飞帆远趁长风急，柔橹轻摇落照悠。款乃一声心境豁，残鸦数点度前洲。
南乡子
作者：张草
朝代：明

芳草翠烟浓，蕉叶零零夜雨中。无数浮萍风皱转，情同，残梦天涯断远钟。独立在帘栊，双燕新扶柳岸风。鶗鴂冲寒花事晚，繁红，滴湿胭脂落几丛。
河满子·中秋
作者：张草
朝代：明

月破秋寒洒背，霜沾露影侵床。玉笛几声今夜起，记来曲子霓裳。孤杵愁连村落，吹笳梦入潇湘。铅水泻如清泪，江枫绚似红妆。啼雁半行芦荻老，晶晶波下横塘。往事思君一夜，明朝直欲回肠。
生查子·秋怨
作者：张草
朝代：明

寒井下梧桐，叶叶秋风绕。何处寄相思，月落灯残了。泪界脸波红，梦怪巫山杳。记得别郎时，鸡唱千林晓。
金菊对芙蓉·闺怨
作者：张草
朝代：明

寒漏初更，枕函虚冷，恼来索性思量。见临风败叶，月下清光。樽前恨满孤帏寂，灞陵路、烟水茫茫。竹声动处，个人不见，影到纱窗。空房几遍回肠，想寻闲斗草，遣闷吟香。奈燕僝莺僽，空误年芳。生盟念念犹难冷，轻离别、屡变星霜。最伤情是，春花啼癊，秋雨鸣穷螀。
一笑馆
作者：张萱
朝代：明

啸傲烟霞老转痴，欣欣载色满方颐。非关善谑常开口，自是无怀少皱眉。竟日粲然诗数句，有时筦尔酒三卮。逢场作戏人间世，万事回头总一嬉。相逢拍掌共呵呵，无是无非可若何。项领儿童须远避，揶揄鬼子任相过。平生磊磈皆消遣，满腹烦忧尽耗磨。世事时时堪喷案，不须人羡比黄河。
一笑馆·其一
作者：张萱
朝代：明

啸傲烟霞老转痴，欣欣载色满方颐。非关善谑常开口，自是无怀少皱眉。竟日粲然诗数句，有时筦尔酒三卮。逢场作戏人间世，万事回头总一嬉。
一笑馆·其二
作者：张萱
朝代：明

相逢拍掌共呵呵，无是无非可若何。项领儿童须远避，揶揄鬼子任相过。平生磊磈皆消遣，满腹烦忧尽耗磨。世事时时堪喷案，不须人羡比黄河。
一符役数卒次杜少陵石壕吏韵
作者：张萱
朝代：明

一符役数卒，日出无人行。缧绁血淋漓，酸嘶不可听。催呼怒如虎，难诉苦中苦。九人饷吏胥，一以饷征戍。一向征戍生，九向吏胥死。能免一日刑，所愿亦毕矣。不复完躯命，何问长孙子。丰年无糠覈，终岁无衣裙。嗟嗟气力衰，逃亡安所归。闻将易子食，岂免拆骸炊。语出肠断绝，饮泣不能咽。愿言来生身，永与博罗别。
丁丑元日
作者：张萱
朝代：明

楼高百尺日曈曈，白发萧萧八十翁。宝历遥颁宸极北，玉衡高转斗杓东。安眠却便眸双眊，噤口何妨耳不聪。一岁两春春最好，扶藜缓步语花丛。占断溪山乐事赊，六朝遗老蔚方遐。赢经自喜书连屋，糊口无烦粟满车。且看云霞常散绮，何须桃李更开花。诗情酒态浑无恙，聋聩从今不必嗟。
丁丑元日·其一
作者：张萱
朝代：明

楼高百尺日曈曈，白发萧萧八十翁。宝历遥颁宸极北，玉衡高转斗杓东。安眠却便眸双眊，噤口何妨耳不聪。一岁两春春最好，扶藜缓步语花丛。
丁丑元日·其二
作者：张萱
朝代：明

占断溪山乐事赊，六朝遗老蔚方遐。赢经自喜书连屋，糊口无烦粟满车。且看云霞常散绮，何须桃李更开花。诗情酒态浑无恙，聋聩从今不必嗟。
丁丑元日蠹阁试笔
作者：张萱
朝代：明

甲子重逢第二年，閒开小阁理陈编。山容绕槛依人旧，野色窥帘着意研。四坐孙曾喧絮数，一庭花木美芳鲜。莫言眼老看如雾，转觉诗情涌似泉。
丁卯仲春入五羊黄元卿陈太素两国学招集太素海上亭时太素欲为余决东官卜筑之策
作者：张萱
朝代：明

移家来自展旗峰，越秀东褊一径通。绕槛池连珠海涨，窥帘山倩白云封。多君好客频投辖，老我寻春独杖筇。安得千金买同里，诗盟酒社日从容。
丁卯元日试笔呈郡大父余公
作者：张萱
朝代：明

相逢问岁自胡卢，七十行年尚故吾。竹下擘笺铭柏叶，花间拉伴醉屠苏。谷丝已向前宵祷，牛马聊从此日呼。见说神君今锡福，不烦仙木付神荼。
丁卯八月四日移家羊城督课儿辈省试因柬同社君子
作者：张萱
朝代：明

深宵桴鼓满江干，故国犹歌行路难。作客惟求三径益，投林欲觅一枝安。年衰豚犬挂怀抱，海阔鲲鹏羡击抟。安得高阳长接壤，与君杯酒日团圞。
丁卯夏偕郡侯徐公韶阶入罗浮
作者：张萱
朝代：明

榷木听悬溜，褰裳涉古湫。梯云两仙令，漱石独元侯。欲问蛟龙蛰，因携鹿豕游。酒阑频涴濯，不是学巢由。
丁卯夏四月奉怀荆璞翁公祖
作者：张萱
朝代：明

长悬梁月忆攀辕，知己千秋独感恩。日对岘碑空堕泪，时过弘谒更销魂。衮衣章甫思无斁，子弟田畴咏不諠。为讯东山高枕处，追锋何日驾朱幡。
丁卯夏四月郡侯徐韶阶携同归善龙川两明府韩姬命孝廉入罗浮观洗耳泉登水帘洞分韵赋别
作者：张萱
朝代：明

骖鸾驾鹤到烟萝，石上清尊奈别何。讲德岂同弹铗客，采谣须听濯缨歌。高低树色远偏媚，断续泉声晴更多。赪尾临流怜白首，何时重沐旧恩波。
丁卯褉日韩寅仲招同余士翘明府韩舜庭将军汎集鸥社
作者：张萱
朝代：明
体裁：七言律诗

鸥群狎客镜中酣，曲曲晴波照蔚蓝。具美主宾惟有四，芳春日月正逢三。亚枝压岸红千点，粉箨环桥绿半含。共喜青山容客傲，莫辞白发对花惭。
丁巳三月十一日乘涨过鸿华庵偶成六绝题壁
作者：张萱
朝代：明

梦入鸿华已数年，才来半日即回船。蔡纯死后马生老，怪底张奴不悦禅。半幅蒲帆一刹那，为乘新涨始经过。登楼嘱付降魔杵，莫逐诗魔与酒魔。我头不剃剃心花，六十年来只在家。善眼仙人如问我，今年今日到鸿华。狂涛啮断绿榕堤，水没横桥草欲迷。我是辟蛇新行者，前林鸠鸟不须啼。柴桑久矣攒眉去，康乐犹然合掌来。堤断岸崩沙喷雪，昙花休斗浪花开。人人尽醉声闻酒，日日争焚解脱香。为问鸿华老庵主，可曾相识转轮王。
丁巳三月十一日乘涨过鸿华庵偶成六绝题壁·其一
作者：张萱
朝代：明

梦入鸿华已数年，才来半日即回船。蔡纯死后马生老，怪底张奴不悦禅。
丁巳三月十一日乘涨过鸿华庵偶成六绝题壁·其三
作者：张萱
朝代：明

我头不剃剃心花，六十年来只在家。善眼仙人如问我，今年今日到鸿华。
丁巳三月十一日乘涨过鸿华庵偶成六绝题壁·其二
作者：张萱
朝代：明

半幅蒲帆一刹那，为乘新涨始经过。登楼嘱付降魔杵，莫逐诗魔与酒魔。
丁巳三月十一日乘涨过鸿华庵偶成六绝题壁·其五
作者：张萱
朝代：明

柴桑久矣攒眉去，康乐犹然合掌来。堤断岸崩沙喷雪，昙花休斗浪花开。
丁巳三月十一日乘涨过鸿华庵偶成六绝题壁·其六
作者：张萱
朝代：明

人人尽醉声闻酒，日日争焚解脱香。为问鸿华老庵主，可曾相识转轮王。
丁巳三月十一日乘涨过鸿华庵偶成六绝题壁·其四
作者：张萱
朝代：明

狂涛啮断绿榕堤，水没横桥草欲迷。我是辟蛇新行者，前林鸠鸟不须啼。
丁巳冬日携儿妾辈归宁五羊黄元卿欧子建邓伯乔李烟客欧嘉可黄逢永相次载酒汎集得三十六韵赋谢
作者：张萱
朝代：明

家在罗浮下，携来珠海滨。栖栖怜数口，扰扰忽三旬。蜃气吹风急，潮声搅梦频。波跳船㶁㶁，石出月粼粼。老树丹为幄，荒郊绿减茵。霜严鸦阵合，天阔雁行匀。短日翻多事，穷途畏恶宾。如何事薹笠，犹复理冠巾。拙效从吾好，狂憨任尔嗔。故侯休再问，醉尉莫须瞋。自是马牛走，羞称草莽臣。友生那可仗，僮仆且相亲。见帝常因鬼，褰裳不问津。虽非设醴者，幸有馈浆邻。野老从争席，衰容耻抗尘。悠悠萍梗日，凛凛雪霜辰。所遇浑非故，相知不用新。痴儿跳作虎，小妇首为螓。酌酒日与饮，裁纨夜对纫。因思双凤侣，欲汎五湖春。北道谁供屦，东家窃效矉。游囊已羞涩，归计尚邅迍。客散堪罗雀，书成欲泣麟。物情能自谙，宾戏不须申。眷恋青云器，徘徊绿水濒。过从勤剥啄，晤对辄周谆。解带话畴昔，停镳问隐沦。言寻黄发老，不负素心人。得句真无敌，论文别有神。鹏抟何日运，龙性不须驯。努力千秋业，加餐七尺身。形骸原肮脏，杯炙莫悲辛。道在用宜拙，交穷老更真。所嗟皆哲匠，何以共萧晨。聚散不足问，寒暄难具陈。知惟希乃贵，此语请书绅。
丁未立春日小憩窑头公馆有感
作者：张萱
朝代：明

入春经九日，此日始名春。冻宿荄微动，春迟绿未匀。行厨羹菜甲，续食荐盘辛。寄问楼头望，偏谁忆远人。春色何迟莫，客心殊郁陶。停镳投野馆，拨火煮村醪。细雨酿花气，凄风屯土膏。自怜同候雁，岁岁北行劳。
丁未立春日小憩窑头公馆有感·其一
作者：张萱
朝代：明

入春经九日，此日始名春。冻宿荄微动，春迟绿未匀。行厨羹菜甲，续食荐盘辛。寄问楼头望，偏谁忆远人。
丁未立春日小憩窑头公馆有感·其二
作者：张萱
朝代：明

春色何迟莫，客心殊郁陶。停镳投野馆，拨火煮村醪。细雨酿花气，凄风屯土膏。自怜同候雁，岁岁北行劳。
七夕词
作者：张萱
朝代：明

弦月初升玉漏微，箱牛辍轭织停机。莫言隔岁才相见，犹胜人间去不归。促夜频惊转斗杓，双星脉脉绛河遥。相逢最恨雕陵鹊，一岁填河止一宵。曝衣楼上拜深深，乞得蛛丝笑不禁。曲缀却同群小态，空怜一夜斗穿针。茶浆瓜果满中庭，喜见红光拥玉軿。稚子不知同乞巧，笑呼阿母数流萤。迢迢银汉渡云鬟，秋冷龙梭喜暂閒。旧好孔嘉惟此夕，谁能送巧到人间。天孙总为巧调梭，好合其如隔岁何。若问雨云朝暮事，东邻拙妇较偏多。深更朗月渡奔龙，灵匹幽期岁岁同。久别乍逢休错过，多情珍重一宵中。濒云水接月如梭，脉脉盈盈可若何。谁道银河深不极，妾愁深较倍银河。
七夕词·其一
作者：张萱
朝代：明

弦月初升玉漏微，箱牛辍轭织停机。莫言隔岁才相见，犹胜人间去不归。
七夕词·其七
作者：张萱
朝代：明

深更朗月渡奔龙，灵匹幽期岁岁同。久别乍逢休错过，多情珍重一宵中。
七夕词·其三
作者：张萱
朝代：明

曝衣楼上拜深深，乞得蛛丝笑不禁。曲缀却同群小态，空怜一夜斗穿针。
七夕词·其二
作者：张萱
朝代：明

促夜频惊转斗杓，双星脉脉绛河遥。相逢最恨雕陵鹊，一岁填河止一宵。
七夕词·其五
作者：张萱
朝代：明

迢迢银汉渡云鬟，秋冷龙梭喜暂閒。旧好孔嘉惟此夕，谁能送巧到人间。
七夕词·其八
作者：张萱
朝代：明

濒云水接月如梭，脉脉盈盈可若何。谁道银河深不极，妾愁深较倍银河。
七夕词·其六
作者：张萱
朝代：明

天孙总为巧调梭，好合其如隔岁何。若问雨云朝暮事，东邻拙妇较偏多。
七夕词·其四
作者：张萱
朝代：明

茶浆瓜果满中庭，喜见红光拥玉軿。稚子不知同乞巧，笑呼阿母数流萤。
七月九日五噫
作者：张萱
朝代：明

客久缘何事，归迟真浪游。计期才两月，忆别似三秋。梦起月在枕，夜深人倚楼。前宵君见否，织女嫁牵牛。触热客行苦，惊心秋色新。友生那可仗，僮仆岂相亲。已说逢迎少，胡然道路频。侬非红粉辈，君是白头人。在家曾简出，作客不辞劳。为问孤帆远，何如一枕高。眉颦知懒画，背痒倩谁搔。迢递归心客，能无折大刀。为诵衾裯句，非关儿女情。君心原惜惜，我梦亦卿卿。见说鱼为服，谁怜鹳已鸣。提携频问讯，迟尔共含饧。欲语不得语，将归应未归。顷筐盈卷耳，在室有伊蝛。翠帱流苏冷，银河破镜飞。五侯鲭莫恋，须念有调饥。
七月九日五噫·其一
作者：张萱
朝代：明

客久缘何事，归迟真浪游。计期才两月，忆别似三秋。梦起月在枕，夜深人倚楼。前宵君见否，织女嫁牵牛。
七月九日五噫·其三
作者：张萱
朝代：明

在家曾简出，作客不辞劳。为问孤帆远，何如一枕高。眉颦知懒画，背痒倩谁搔。迢递归心客，能无折大刀。
七月九日五噫·其二
作者：张萱
朝代：明

触热客行苦，惊心秋色新。友生那可仗，僮仆岂相亲。已说逢迎少，胡然道路频。侬非红粉辈，君是白头人。
七月九日五噫·其五
作者：张萱
朝代：明

欲语不得语，将归应未归。顷筐盈卷耳，在室有伊蝛。翠帱流苏冷，银河破镜飞。五侯鲭莫恋，须念有调饥。
七月九日五噫·其四
作者：张萱
朝代：明

为诵衾裯句，非关儿女情。君心原惜惜，我梦亦卿卿。见说鱼为服，谁怜鹳已鸣。提携频问讯，迟尔共含饧。
七里滩
作者：张萱
朝代：明

万叠芙蓉翠郁盘，牵江百丈溯巑岏。回风忽送孤舟笛，知在严家第几滩。
万伯文以诗见投用来韵却答
作者：张萱
朝代：明

剩水残山木石居，年来已广绝交书。溪边放鹤君应念，竹下开尊席已虚。空谷烟霞聊共我，春江花月且还渠。知君多是朱门客，何日蓬蒿一驻车。
三之日苦寒戏讯桃源主人相对如宾亦复入怀煖手否
作者：张萱
朝代：明

何事东风不自持，今番花信觉来迟。先庚先甲阴犹壮，乍雨乍晴春更痴。瀹茗小妻烧榾柮，拥炉稚子剥蹲鸱。知君不用肉为障，闭户应防十八姨。
三姑峰
作者：张萱
朝代：明

闻说诸天护苾刍，大王峰畔从三姑。游人不敢轻捐佩，匪石能同玉女无。
三广文以灯夕见过留酌目废不能侍饮赋此谢之
作者：张萱
朝代：明

良宵星聚乐偏多，更喜文星照薜萝。得句敲灯须痛饮，呼朋投辖且高歌。还将月色留春色，共遣诗魔付酒魔。伏枕主人非避客，不妨明夕再相过。
三月三十日问韩寅仲病
作者：张萱
朝代：明

不到桃源久，今闻春水生。怜君尚高枕，繄我已深耕。欲挽残春住，空将浊酒倾。停云频徙倚，飞絮故萦萦。
上元日雨中入武彝顾明府送酒
作者：张萱
朝代：明

三十六峰春正幽，星轺暂驻转彝犹。地逢贤主淹归客，节届良辰得胜游。九曲閒云长抱石，一尊寒雨独移舟。凭君更订山灵约，短棹还期弄素秋。
上巳日黄冈驿忆家
作者：张萱
朝代：明

游子还家正三月，更逢三日泪沾裳。半山半海客行苦，欲雨欲晴花信忙。岐路春阴已转眼，故园往事空回肠。鹃声昨夜更枯血，明发何事迟归装。
上董长驭督学
作者：张萱
朝代：明

廿载雄名满九垓，龙门万仞倚天开。争誇汉室凌云笔，不数梁园赋雪才。木铎已携麟史至，金声曾和凤歌来。千秋大业瞻山斗，吾党成章尽取裁。栽培桃李念榛菅，海日天门近可攀。得士已能酬圣主，藏书端不负名山。同游述作思陶谢，命世文章陋马班。白首扫门犹未晚，双龙已合斗牛间。笔为麟角橐为荷，倚杖蓬莱一浩歌。玄构九霄开日月，灵源万派决江河。天人不用陈三策，文学还应首四科。锡我百朋何以报，杨舟汎汎赋菁莪。罗浮何日驻飙车，桂父蒲仙拥路隅。请向霞峰骑哑虎，已从珠海啖飞鱼。红颜羽翰曾遗履，黄发渔樵尚著书。孑孑干旄今在浚，可能一问子云居。
上董长驭督学·其一
作者：张萱
朝代：明

廿载雄名满九垓，龙门万仞倚天开。争誇汉室凌云笔，不数梁园赋雪才。木铎已携麟史至，金声曾和凤歌来。千秋大业瞻山斗，吾党成章尽取裁。
上董长驭督学·其三
作者：张萱
朝代：明

笔为麟角橐为荷，倚杖蓬莱一浩歌。玄构九霄开日月，灵源万派决江河。天人不用陈三策，文学还应首四科。锡我百朋何以报，杨舟汎汎赋菁莪。
上董长驭督学·其二
作者：张萱
朝代：明

栽培桃李念榛菅，海日天门近可攀。得士已能酬圣主，藏书端不负名山。同游述作思陶谢，命世文章陋马班。白首扫门犹未晚，双龙已合斗牛间。
上董长驭督学·其四
作者：张萱
朝代：明

罗浮何日驻飙车，桂父蒲仙拥路隅。请向霞峰骑哑虎，已从珠海啖飞鱼。红颜羽翰曾遗履，黄发渔樵尚著书。孑孑干旄今在浚，可能一问子云居。
上邪
作者：张萱
朝代：明

上邪，人生难合易离。两心离合谁知之，寿命不可期。金与石，胶与漆。两心如一心，百年如一日。
上陵
作者：张萱
朝代：明

上陵何美，美道路，阻且修。解鞍唤胡姬，脱我千金裘。胡姬美清扬，问客来何方。大儿赵平原，小儿齐孟尝。朝辞市骏台，暮宿斗鸡坊。登公堂，为公寿。四坐且莫諠，听我歌垂手。愿公一万八千岁，脯为山，酒为海。
丘当时文学以诗见投用来韵却答
作者：张萱
朝代：明

绮岁霞标独擅名，凌云綵笔驾西京。望门不载三千牍，抱璞谁偿十五城。潦倒一尊河朔饮，寂寥千古汝南评。相逢莫笑玄犹白，且解尘缨共濯清。
丙子三月三日用杜少陵韵
作者：张萱
朝代：明

百尺楼前春正新，天公有意娱老人。长林丰草乐更真，花气芬芳草色匀。开门扫径邀青春，衰年有梦仍绂麟。昼长何所事，如渑美酒时沾唇。酒罢何所之，孙曾四五常随身。残山剩水日相亲，墙东避世非避秦。举头叹彼衔芦雁，翻身喜若纵壑鳞。有时溪边閒濯足，有时石上间垂纶。瓦盆石鼎无纤尘，黄粱春韭殊甘珍。阳春有脚花有神，寻芳常涉桃花津。花下持螯日几巡，洼尊泥饮草为茵。唾壶间击歌采蘋，漉酒尚有头上巾。坦荡荡兮，不知何以拟其伦。难窥测兮，生平不喜亦不嗔。
丙子人日
作者：张萱
朝代：明

百尺楼前花满庭，秾阴丽日户常扃。忽闻物候为人日，见说吾生是岁星。老去自怜眸已眊，客来何意眼犹青。缕金人胜聊从俗，笑向西园帖画屏。两眼迷离两鬓华，落梅不问寿阳花。锦囊日探偿诗债，乌宝时分入酒家。丰草长林同鹿豕，残山剩水伴烟霞。闭门高枕无馀事，却喜年衰岁月赊。
丙子人日·其一
作者：张萱
朝代：明

百尺楼前花满庭，秾阴丽日户常扃。忽闻物候为人日，见说吾生是岁星。老去自怜眸已眊，客来何意眼犹青。缕金人胜聊从俗，笑向西园帖画屏。
丙子人日·其二
作者：张萱
朝代：明

两眼迷离两鬓华，落梅不问寿阳花。锦囊日探偿诗债，乌宝时分入酒家。丰草长林同鹿豕，残山剩水伴烟霞。闭门高枕无馀事，却喜年衰岁月赊。
丙子元夕奉怀陆岱瞻明府
作者：张萱
朝代：明

春宵钟鼓报新晴，四镜弦歌即武城。单父鸣琴花万树，平津开阁酒千觥。银河清浅玉绳直，铜漏迢遥斗柄横。月色灯光应少避，文星高傍鹤峰明。万斛春光月满棱，琴堂静湛玉壶冰。传柑昔日承恩赉，卜茧今宵喜岁登。上帝宠绥三界福，神君散作万家灯。火莲燄吐四天满，福曜中天紫气凝。
丙子元夕奉怀陆岱瞻明府·其一
作者：张萱
朝代：明

春宵钟鼓报新晴，四镜弦歌即武城。单父鸣琴花万树，平津开阁酒千觥。银河清浅玉绳直，铜漏迢遥斗柄横。月色灯光应少避，文星高傍鹤峰明。
丙子元夕奉怀陆岱瞻明府·其二
作者：张萱
朝代：明

万斛春光月满棱，琴堂静湛玉壶冰。传柑昔日承恩赉，卜茧今宵喜岁登。上帝宠绥三界福，神君散作万家灯。火莲燄吐四天满，福曜中天紫气凝。
丙子元日
作者：张萱
朝代：明

新年老态复何如，眸眊身闲不曳裾。糊口幸饶数瓶粟，添丁喜获五明珠。尊开有客问奇字，酒罢呼儿读古书。环荐辛盘喧贺岁，孙曾绕膝老眉舒。
丙子夏五我生之初谭广文以诗见寿用来韵赋谢
作者：张萱
朝代：明

符祥愧是男，长卧发僧庵。但愿年常百，何知祝有三。鸡坛曾狎主，骊颔尚能探。自惜东门伯，何时酒共酣。竭力为耕凿，全身在笠蓑。千秋一不少，四海百非多。推食劳鸡黍，寻盟共芰荷。欲知鸠杖处，惟问白云窝。
丙子夏五我生之初谭广文以诗见寿用来韵赋谢·其一
作者：张萱
朝代：明

符祥愧是男，长卧发僧庵。但愿年常百，何知祝有三。鸡坛曾狎主，骊颔尚能探。自惜东门伯，何时酒共酣。
丙子夏五我生之初谭广文以诗见寿用来韵赋谢·其二
作者：张萱
朝代：明

竭力为耕凿，全身在笠蓑。千秋一不少，四海百非多。推食劳鸡黍，寻盟共芰荷。欲知鸠杖处，惟问白云窝。
丙子季春邑侯金公偕归善陆侯游罗浮余以瞽目地主不能从侍赋此呈之以见响往
作者：张萱
朝代：明

干旄孑孑绕林峦，四百峰头紫翠攒。茂宰行春因问俗，山灵拥彗请留欢。梯云两客飞仙舄，破雨双旌椌玉鸾。地主自怜眸已眊，尚能驰梦共盘桓。峨峨万叠白云封，缥缈丹梯路几重。共向层城拾瑶草，更从仙洞问灵踪。聚霞峰上翔双凤，见日庵前跃二龙。此去五云天路近，翩翩携手驾追锋。
丙子季春邑侯金公偕归善陆侯游罗浮余以瞽目地主不能从侍赋此呈之以见响往·其一
作者：张萱
朝代：明

干旄孑孑绕林峦，四百峰头紫翠攒。茂宰行春因问俗，山灵拥彗请留欢。梯云两客飞仙舄，破雨双旌椌玉鸾。地主自怜眸已眊，尚能驰梦共盘桓。
丙子季春邑侯金公偕归善陆侯游罗浮余以瞽目地主不能从侍赋此呈之以见响往·其二
作者：张萱
朝代：明

峨峨万叠白云封，缥缈丹梯路几重。共向层城拾瑶草，更从仙洞问灵踪。聚霞峰上翔双凤，见日庵前跃二龙。此去五云天路近，翩翩携手驾追锋。
丙子楚警解严用李长吉雁门太守行韵
作者：张萱
朝代：明

妖氛欲净旄头摧，阵云万里划然开。将星烱烱五云里，血流漂杵楚天紫。枕戈雷鼾潇湘水，日已三竿犹未起。指挥能事皆如意，十万义军无一死。
丙子灯夕
作者：张萱
朝代：明

清欢永夜曝书台，共向灯轮数举杯。九陌香尘随马去，一天碧月驾鳌来。烧云火树千枝满，妒月金莲五夜开。好语儿童休卜茧，且随秾李去歌梅。
丙子除夕
作者：张萱
朝代：明

年年生计付樵渔，爆竹声中岁又除。小妇喜能扶杖履，童心自觉恋簪裾。生前欲了千秋债，梦里常翻万卷书。笑赋新诗献新岁，新花新柳复何如。
丙寅九日登百尺楼奉怀王洪崖田白园两参知
作者：张萱
朝代：明

紫微官阁梦中寻，落日空悲望水吟。五蹻东侯羡连璧，一台南美重双金。西来秋色空天地，北去浮云自古今。为忆登高同作赋，庾楼汎菊正开襟。
丙寅八月十五夜集韩寅仲宅
作者：张萱
朝代：明

万斛金波浸九垓，冰壶濯魄对含杯。十分轮满秋今半，几处砧寒漏更催。好语微云休点缀，为留清影共徘徊。一尊共觅千秋句，拾得秋光莫浪裁。
丙寅初夏苦旱得雨玄度社丈以诗见答并订龙潭竞渡之游次来韵赋谢
作者：张萱
朝代：明

卅耦停藨泣绿畴，飞来旧雨海西头。云霞忽报七襄锦，怀袖凉生五月秋。君向梦中频下榻，我从天外亦登楼。欲寻河朔江边酒，肯作山阴雪下舟。
丙寅初春参知洪崖王公移镇惠潮喜而赋之
作者：张萱
朝代：明

东方分镇借长城，瑞霭罗浮福曜明。棨戟行春天上至，壶浆就日梦中迎。曾披蜃市鸠蜚雁，笑拥麟符筑巨鲸。不是金兰怜缟带，彝门谁复问侯嬴。王春花信报江梅，人日恩光遍草莱。地控上游开两府，人从中夜望三台。科名蕊榜文章伯，政事薇垣鼎铉才。好语邹生缓吹律，一时黍谷已阳回。
丙寅初春参知洪崖王公移镇惠潮喜而赋之·其一
作者：张萱
朝代：明

东方分镇借长城，瑞霭罗浮福曜明。棨戟行春天上至，壶浆就日梦中迎。曾披蜃市鸠蜚雁，笑拥麟符筑巨鲸。不是金兰怜缟带，彝门谁复问侯嬴。
丙寅初春参知洪崖王公移镇惠潮喜而赋之·其二
作者：张萱
朝代：明

王春花信报江梅，人日恩光遍草莱。地控上游开两府，人从中夜望三台。科名蕊榜文章伯，政事薇垣鼎铉才。好语邹生缓吹律，一时黍谷已阳回。
丙寅除夕守岁呈郡大父二初余公
作者：张萱
朝代：明

彘肥酒熟乐无涯，欲买痴呆价未谐。产落非关虚耗鬼，魔降不用锻磨斋。重来佛子鸠鸿雁，更嘱傩翁逐虎豺。怪底西园醉长夜，频添商陆煮茅柴。
东林石涧桥见独树梅花有感
作者：张萱
朝代：明

鳞鳞玉绽虎溪东，独树香浮野棘丛。姑射仙人今佞佛，欲随莲社领春风。双旌日日破苍烟，无数梅花对客妍。更爱一枝临绿水，寒山影里玉娟娟。疏篱寒傍石桥隈，不种莲花却种梅。久别罗浮山下月，清香何事扑人来。几点寒葩万斛香，晴云片片护幽芳。野人不识春风面，独照溪流写淡妆。
东林石涧桥见独树梅花有感·其一
作者：张萱
朝代：明

鳞鳞玉绽虎溪东，独树香浮野棘丛。姑射仙人今佞佛，欲随莲社领春风。
东林石涧桥见独树梅花有感·其三
作者：张萱
朝代：明

疏篱寒傍石桥隈，不种莲花却种梅。久别罗浮山下月，清香何事扑人来。
东林石涧桥见独树梅花有感·其二
作者：张萱
朝代：明

双旌日日破苍烟，无数梅花对客妍。更爱一枝临绿水，寒山影里玉娟娟。
东林石涧桥见独树梅花有感·其四
作者：张萱
朝代：明

几点寒葩万斛香，晴云片片护幽芳。野人不识春风面，独照溪流写淡妆。
东还留别羊城同社诸君子
作者：张萱
朝代：明

又是三年别，相看一水遥。寒新云殢雨，夜永月留潮。岂不谓行露，谁其赋食苗。江湖今远适，丛桂不须招。
东阿公署有呈邸报者
作者：张萱
朝代：明

浩荡君恩较海宽，长容虎翼与猴冠。因悲就鼎富年吏，犹是今朝第一官。
东馆驿喜晴
作者：张萱
朝代：明

旴江明日是，汝水此中分。远翠澄新爽，轻飙荡积氛。出林鸠唤妇，恋栈马嘶群。最爱槐阴古，亭亭落片云。
中元日无遮会中题白衣观音像
作者：张萱
朝代：明

我生不信佛，今日始回向。年衰心性慈，信根觉渐长。合掌无遮会，写此白衣像。为语善女人，朝夕勤供养。烦恼即破除，欢喜自无量。佛不度女人，女人阴性劣。生男与生女，此是女人业。白衣观世音，法为女人说。欲偿男女债，此像不可阙。至心誓皈依，诸障尽破灭。
中元日无遮会中题白衣观音像·其一
作者：张萱
朝代：明

我生不信佛，今日始回向。年衰心性慈，信根觉渐长。合掌无遮会，写此白衣像。为语善女人，朝夕勤供养。烦恼即破除，欢喜自无量。
中元日无遮会中题白衣观音像·其二
作者：张萱
朝代：明

佛不度女人，女人阴性劣。生男与生女，此是女人业。白衣观世音，法为女人说。欲偿男女债，此像不可阙。至心誓皈依，诸障尽破灭。
为欧嘉可题溪山积雪图
作者：张萱
朝代：明

玄冥使者太痴顽，戏触天孙碎佩环。散入墨池作滕六，霏霏幻出玉溪山。万斛琼瑶扑地飞，剡溪孤棹未应归。不知招隐缘何事，我爱袁安独掩扉。
为欧嘉可题溪山积雪图·其一
作者：张萱
朝代：明

玄冥使者太痴顽，戏触天孙碎佩环。散入墨池作滕六，霏霏幻出玉溪山。
为欧嘉可题溪山积雪图·其二
作者：张萱
朝代：明

万斛琼瑶扑地飞，剡溪孤棹未应归。不知招隐缘何事，我爱袁安独掩扉。
为毛进士具茨题其大父中丞公墓
作者：张萱
朝代：明

生刍曾荐白杨秋，玉节金鱼共一丘。石绣屏前频立马，莲花峰畔说眠牛。西风忽送松楸雨，落日时闻鼓角愁。自是中丞明德远，万家不数汉元侯。
为赵公子仁甫赠杨叔嘉
作者：张萱
朝代：明

不识杨生面，人言宋子都。临风思玉树，对月忆冰壶。秀色宜餐处，芳兰竟体无。书裙须綵笔，迟尔酒家胡。
为陈华石比部题画册
作者：张萱
朝代：明

素练留名笔，新图写远心。何来芳社客，独坐古松阴。有句思香草，无言对茂林。双童携数卷，应是泽中吟。
为韩寅仲写鸥社图并题
作者：张萱
朝代：明

桃花开遍柳花飞，斜日矶头理箬衣。野老从今莫争席，烟波新狎白鸥归。
为韩绪仲太史题半百春光册赠人
作者：张萱
朝代：明

老人往年五十一，贺客满门诗满帙。老人今年五十七，复向园公索老笔。园公老笔久无花，有诗亦是园中蛙。不惜新诗韩太史，人言一字一丹砂。老人老人胡为者，两鬓如霜面如赭。楼头歌舞盛繁华，门前昼夜諠车马。近说移居向五羊，清歌妙舞几千场。相期一万八千岁，岁岁春光乐未央。
乙丑人日韩寅仲明府订过蠹阁诗以迎之
作者：张萱
朝代：明

元日至人日，未有不晴时。来客已不速，行杯宁愬迟。柳含新意绿，花恋旧年枝。觅句酬春色，同君一解颐。
乙丑春二月二十有四日邑侯裒谷孙公有事罗浮同社诸君子偕集江上小堂举酒相贺夫劝课农桑巡行阡陌辟草莱以正疆界蒐伏慝而饬干掫此循良实政开邑以来二百五十馀年所未有也遂相与绘图授简侈为诗歌以副野史公复取道于先司徒东皋别业驻辔于先仲第□子二石山房盖有谋野则获之思焉萱乃携子及孙炊脱粟酾茅柴以窥马足公辄欣然班荆移阴而别时余以目眚不能从公于迈为四百三十二君归石候命第以一日之长狎主齐盟敢不悉索敝赋窃附中和乐职之谊遂鼓腹
作者：张萱
朝代：明

芙蓉万片碧氛氲，一骑言从四百君。竹下停镳因问俗，溪边洗盏复论文。蓘穮已慰篝车祝，游豫能同鹿豕群。为报省耕还省敛，更期携手蹑飞云。逐队云山夹路花，春风先到野人家。瓦盘鸡黍儿孙见，野茇壶箪父老遮。单车不惮缘千亩，一发惊看有五豝。笑憩甘棠无讼听，独携綵笔染丹霞。踏残芳草破苍烟，出舍春郊春更妍。山泽可能容伏莽，芮虞从此有间田。拍肩挹袖披金简，选石题诗啖玉延。卒岁优游真再造，西园安枕老顽仙。行春银艾紫游缰，税驾名山问启疆。丹灶药留勾漏令，白莲花似秘书郎。琅璈夜按云和谱，铁峡朝探桂醑方。植杖白头同击壤，一时狂简尽成章。
乙丑春二月二十有四日邑侯裒谷孙公有事罗浮同社诸君子偕集江上小堂举酒相贺夫劝课农桑巡行阡陌辟草莱以正疆界蒐伏慝而饬干掫此循良实政开邑以来二百五十馀年所未有也遂相与绘图授简侈为诗歌以副野史公复取道于先司徒东皋别业驻辔于先仲第□子二石山房盖有谋野则获之思焉萱乃携子及孙炊脱粟酾茅柴以窥马足公辄欣然班荆移阴而别时余以目眚不能从公于迈为四百三十二君归石候命第以一日之长狎主齐盟敢不悉索敝赋窃附中和乐职之谊遂鼓腹而歌凡得四章以博公一笑此亦䜎然之遗音不识不知之壤父不能自藏其丑者也故从同社诸君子之请再拜捉笔以弁于简·其三
作者：张萱
朝代：明
体裁：七言律诗

踏残芳草破苍烟，出舍春郊春更妍。山泽可能容伏莽，芮虞从此有间田。拍肩挹袖披金简，选石题诗啖玉延。卒岁优游真再造，西园安枕老顽仙。
乙丑春二月二十有四日邑侯裒谷孙公有事罗浮同社诸君子偕集江上小堂举酒相贺夫劝课农桑巡行阡陌辟草莱以正疆界蒐伏慝而饬干掫此循良实政开邑以来二百五十馀年所未有也遂相与绘图授简侈为诗歌以副野史公复取道于先司徒东皋别业驻辔于先仲第□子二石山房盖有谋野则获之思焉萱乃携子及孙炊脱粟酾茅柴以窥马足公辄欣然班荆移阴而别时余以目眚不能从公于迈为四百三十二君归石候命第以一日之长狎主齐盟敢不悉索敝赋窃附中和乐职之谊遂鼓腹而歌凡得四章以博公一笑此亦䜎然之遗音不识不知之壤父不能自藏其丑者也故从同社诸君子之请再拜捉笔以弁于简·其二
作者：张萱
朝代：明
体裁：七言律诗

逐队云山夹路花，春风先到野人家。瓦盘鸡黍儿孙见，野茇壶箪父老遮。单车不惮缘千亩，一发惊看有五豝。笑憩甘棠无讼听，独携綵笔染丹霞。
乙丑春二月二十有四日邑侯裒谷孙公有事罗浮同社诸君子偕集江上小堂举酒相贺夫劝课农桑巡行阡陌辟草莱以正疆界蒐伏慝而饬干掫此循良实政开邑以来二百五十馀年所未有也遂相与绘图授简侈为诗歌以副野史公复取道于先司徒东皋别业驻辔于先仲第□子二石山房盖有谋野则获之思焉萱乃携子及孙炊脱粟酾茅柴以窥马足公辄欣然班荆移阴而别时余以目眚不能从公于迈为四百三十二君归石候命第以一日之长狎主齐盟敢不悉索敝赋窃附中和乐职之谊遂鼓腹而歌凡得四章以博公一笑此亦䜎然之遗音不识不知之壤父不能自藏其丑者也故从同社诸君子之请再拜捉笔以弁于简·其四
作者：张萱
朝代：明
体裁：七言律诗

行春银艾紫游缰，税驾名山问启疆。丹灶药留勾漏令，白莲花似秘书郎。琅璈夜按云和谱，铁峡朝探桂醑方。植杖白头同击壤，一时狂简尽成章。
乙丑献岁三日口号代柬迎里中同社君子
作者：张萱
朝代：明

天上招摇今指丑，人间遗老称朋寿。人言旧岁不如新，我道新人不如旧。新人休说美韶华，旧人休嗟成老丑。曾见韶华易销歇，若羞老丑非长久。小园寒褪花欲然，小院晴多春似昼。巧笑迎人洞口桃，柔条扫径溪头柳。为语乘春好杖藜，且去寻芳共携手。请君莫弃旧时人，好我同倾新岁酒。
乙亥元日
作者：张萱
朝代：明

稀龄馀八未为奇，鸡骨年来尚可支。自喜一生无磈磊，不妨两眼忽迷离。孙曾换抱笑常剧，妾婢扶肩情转痴。綵胜宜春簪白发，加餐弩力百年期。
乙亥守岁
作者：张萱
朝代：明

生天不问三千界，投老惟知四百峰。欲向新年问行乐，已从昨日领春风。笑呼斗酒同留岁，细嘱儿童莫送穷。却喜明朝七十九，安眠健食白头翁。
乙未落第南还夜泊潞河梦中集唐句及觉止忆记首二句因续成之
作者：张萱
朝代：明

在世谁非客，吾生半异乡。男儿行处是，岁月坐中忘。海日生残夜，天河落晓霜。相看指杨柳，憔悴不成行。
九傲堂小集冰上人胡鹤师车道龙夜酌即席得一先
作者：张萱
朝代：明

开尊刻烛思蹁跹，况是支公入洛年。大隐自容湖海傲，小乘惭缚辟支禅。生凉渐觉楼当月，来爽遥看树覆烟。说到浮生俱不系，空馀慧业未全捐。
九如三锡诗为诰封中宪大夫陆太翁诰封恭人陆太母双寿偕封赋时太翁太母皆驾还当湖南海诸荐绅相率称诗为贺最后萱乃得而读之亦以二诗继进自明响往情见乎词
作者：张萱
朝代：明

玺书三出汉明光，共祝冈陵乐未央。紫诰椿萱双白发，华堂桥梓两金章。谋贻贾贽勋名旧，燕翼机云翰墨香。枌社日开三寿宴，星岩遥献百神觞。弧光婺彩映薇垣，乍浦陈山紫气团。偕隐已沾五马禄，倚闾遥问七星峦。亦知将谂频登屺，为报长歌共考槃。有客思亲犹在洛，尚劳四骆驾和銮。
九如三锡诗为诰封中宪大夫陆太翁诰封恭人陆太母双寿偕封赋时太翁太母皆驾还当湖南海诸荐绅相率称诗为贺最后萱乃得而读之亦以二诗继进自明响往情见乎词·其一
作者：张萱
朝代：明

玺书三出汉明光，共祝冈陵乐未央。紫诰椿萱双白发，华堂桥梓两金章。谋贻贾贽勋名旧，燕翼机云翰墨香。枌社日开三寿宴，星岩遥献百神觞。
九如三锡诗为诰封中宪大夫陆太翁诰封恭人陆太母双寿偕封赋时太翁太母皆驾还当湖南海诸荐绅相率称诗为贺最后萱乃得而读之亦以二诗继进自明响往情见乎词·其二
作者：张萱
朝代：明

弧光婺彩映薇垣，乍浦陈山紫气团。偕隐已沾五马禄，倚闾遥问七星峦。亦知将谂频登屺，为报长歌共考槃。有客思亲犹在洛，尚劳四骆驾和銮。
九日发榕溪入五羊
作者：张萱
朝代：明

閒居赋就下西州，画鹢翩翩狎野鸥。两岸山光堪对酒，片帆明月正宜秋。寻源欲问君平卜，去国疑乘范蠡舟。为语东篱花莫放，王孙不是远行游。
九日平原舟中
作者：张萱
朝代：明

秋色日云莫，客行犹未休。微霜渡远水，寒雨逗归舟。九日殊方节，千山落水愁。不知三径菊，开遍几丛秋。晚霁枫能碧，遥天雁正孤。未逢陶令菊，转忆汉宫萸。客有白衣至，江从锦缆纡。登高无处所，驻楫湛村酤。
九日平原舟中·其一
作者：张萱
朝代：明

秋色日云莫，客行犹未休。微霜渡远水，寒雨逗归舟。九日殊方节，千山落水愁。不知三径菊，开遍几丛秋。
九日平原舟中·其二
作者：张萱
朝代：明

晚霁枫能碧，遥天雁正孤。未逢陶令菊，转忆汉宫萸。客有白衣至，江从锦缆纡。登高无处所，驻楫湛村酤。
九日李伯开偕韩绪仲胡虞卿登百尺楼得四豪时伯开有期远适绪仲亦当还朝
作者：张萱
朝代：明

萧萧木叶下庭皋，缥缈危楼首重搔。群雁声中一水阔，六龙飞处五云高。老翁早出逢芳节，佳客能来共浊醪。欲问明年今日会，美人天外梦魂劳。
九日槎江
作者：张萱
朝代：明

清秋百丈正牵江，十里蒹葭一夜霜。挂席微风生远渚，冲人独鸟背斜阳。不须黄菊频簪鬓，何事青山负举觞。酩酊未酬佳节去，秋光空满芰荷裳。
九月七日雨中李伯开欲过小园用前韵以诗促之
作者：张萱
朝代：明

重阳妒风雨，佳客怅东西。倒影霞明树，晚晴云度溪。提壶今入市，骑马且冲泥。缟带盟初合，谁能复解携。
九月十二日儿孙扶侍登狮峰醉归放笔
作者：张萱
朝代：明

老人觔力济胜难，老脚却欲常登山。寻幽独往不挂杖，振衣竟日穷跻攀。天南一峰立江面，嵂崒万仞云霞间。人言此峰是狮子，云霞若缀拳毛斑。百兽惟狮雄且武，钩瓜锯牙能食虎。城中有虎已择人，白骨支撑莽如堵。狗亦学虎殊咆哮，嗟狮垂头不回顾。更闻上有古灵湫，勺水曾将神物贮。三年一吐颔中珠，能为科名卜其数。探渊久欲撄其鳞，底事蹄涔数杯土。天飞岂亦常泥蟠，穴处能无鳅鳝侮。骊兮狮兮奈若何，孤青顽碧空嵯峨。羊肠诘曲驾灌木，鸟道偪侧盘云萝。呼儿且扫一拳石，覆掌幸有双仙螺。燮台拾薪炊不托，炳焯敲石烹酥陀。侧弁光瑩跪进酒，稚尧绕膝歌傞傞。东来两水皆西注，跳波却送斜阳去。两点东西未了青，羊城烟翠鹅城树。扶胥海口罗浮西，孤刹亭亭屹天柱。我曾梦草新宫铭，西望蓬莱杳何许。六鳌已驾三山来，树拥云归不知处。归云酿雨雨不飞，扑衣云片疑春絮。前山雨过后山晴，雨逐云归人逐雨。眼力却笑脚力慵，酒魔转苦诗魔攻。重阳昨日妒风雨，今来我欲乘蜺虹。屐痕已破螺子绿，雪鬓笑插萸房红。谁云登山灾可避，我却局地途终穷。自怜数遇择人虎，凭谁唤起蟠泥龙。吁嗟乎，东华尘土北窗风，草露石火将无同。儿曹慎莫负老脚，得酒便把金芙蓉。相期岁岁千秋日，日日同登狮子峰。
九月十二日儿孙扶侍登狮峰醉归放笔
作者：张萱
朝代：明
体裁：古风

老人觔力济胜难，老脚却欲常登山。寻幽独往不挂杖，振衣竟日穷跻攀。天南一峰立江面，嵂崒万仞云霞间。人言此峰是狮子，云霞若缀拳毛斑。百兽惟狮雄且武，钩瓜锯牙能食虎。城中有虎已择人，白骨支撑莽如堵。狗亦学虎殊咆哮，嗟狮垂头不回顾。更闻上有古灵湫，勺水曾将神物贮。三年一吐颔中珠，能为科名卜其数。探渊久欲撄其鳞，底事蹄涔数杯土。天飞岂亦常泥蟠，穴处能无鳅鳝侮。骊兮狮兮奈若何，孤青顽碧空嵯峨。羊肠诘曲驾灌木，鸟道偪侧盘云萝。呼儿且扫一拳石，覆掌幸有双仙螺。燮台拾薪炊不托，炳焯敲石烹酥陀。侧弁光莹跪进酒，稚尧绕膝歌傞傞。东来两水皆西注，跳波却送斜阳去。两点东西未了青，羊城烟翠鹅城树。扶胥海口罗浮西，孤刹亭亭屹天柱。我曾梦草新宫铭，西望蓬莱杳何许。六鳌已驾三山来，树拥云归不知处。归云酿雨雨不飞，扑衣云片疑春絮。前山雨过后山晴，雨逐云归人逐雨。眼力却笑脚力慵，酒魔转苦诗魔攻。重阳昨日妒风雨，今来我欲乘蜺虹。屐痕已破螺子绿，雪鬓笑插萸房红。谁云登山灾可避，我却局地途终穷。自怜数遇择人虎，凭谁唤起蟠泥龙。吁嗟乎，东华尘土北窗风，草露石火将无同。儿曹慎莫负老脚，得酒便把金芙蓉。相期岁岁千秋日，日日同登狮子峰。
九牛驿次区太史用孺壁韵留题
作者：张萱
朝代：明

江风满树麦蜩鸣，浪迹归心忆旧耕。为问邮签须几日，马头遥指白云生。
乞拙歌
作者：张萱
朝代：明

年年乞巧传今夕，不知此巧从何乞。香灯午夜对银河，儿女中庭罗粉席。三三五五拜深深，一拜一乞殊慇勤。为问天孙巧多少，能否年年赠别人。吁嗟天孙良亦苦，一岁佳期才一度。巧似天孙果足誇，便应夜夜逢河鼓。人言巧亦难移天，始知此巧不值钱。灵妃之巧已如此，人间百巧徒纷然。举头细与天孙说，你巧胡为太奇绝。七襄难就误佳期，弄巧方知反成拙。相逢日少别日多，隔岁相思可奈何。今宵更洒相思泪，鹊桥一雨嗟滂沱。请换香灯嘱儿女，前来且听园公语。尔年未及三尺长，乞得巧来何用处。古今巧拙无输赢，有时巧败拙偏成。诗咏巢居鸠与鹊，问巢终日谁经营。天生我拙亦不偶，拙手拙心仍拙口。巧人遇巧斗难休，赢得拙人长不斗。巧若斗拙巧便痴，涛声虽怒石不移。轰雷喷雪片时息，中流一石长崔巍。我今乞拙不乞巧，年来颇识拙之效。天孙有意怜拙人，一拙须教赢到老。
二十三日喜晴迎诸君子集蓼云楼诗以肃之
作者：张萱
朝代：明

翩翩春服美遨游，丽日晴薰杜若洲。漫说握兰追上巳，遥思圈柳宴东流。莺声出谷树边树，山色入帘楼上楼。为报花刑今已缓，可容真率一相酬。入林閒作采真游，共对青山绿水洲。沐雨烟鬟娇欲语，迎晴岚黛翠常流。何来佳客同看竹，可是仙人自好楼。共说春光留一日，新诗浊酒喜交酬。
二十三日喜晴迎诸君子集蓼云楼诗以肃之·其一
作者：张萱
朝代：明

翩翩春服美遨游，丽日晴薰杜若洲。漫说握兰追上巳，遥思圈柳宴东流。莺声出谷树边树，山色入帘楼上楼。为报花刑今已缓，可容真率一相酬。
二十三日喜晴迎诸君子集蓼云楼诗以肃之·其二
作者：张萱
朝代：明

入林閒作采真游，共对青山绿水洲。沐雨烟鬟娇欲语，迎晴岚黛翠常流。何来佳客同看竹，可是仙人自好楼。共说春光留一日，新诗浊酒喜交酬。
云霞出海曙阁试
作者：张萱
朝代：明

爽气朝来满，遥瞻若木东。影连鲛窟涌，绮散蜃楼空。五色正璀璨，九光纷郁葱。重晖应表瑞，倾向惬葵衷。
五日乘涨放舟赴尹冲玄邓玄度陈仪翔龙潭竞渡之约用玄度见怀来韵报之喜可知也
作者：张萱
朝代：明

月帆斜日出林丘，急涨初消事远游。白昼龙蛇曾起陆，空江箫鼓正从流。寻盟却喜天中节，把臂应同海上楼。为报主人休让席，且将踪迹混沙鸥。
五日天坛社集
作者：张萱
朝代：明

香尘遥挟火云驰，白玉觚坛紫翠披。陌柳吹风笼睥睨，檐榴移日到罘罳。瑶台不下三青鸟，黼扆空盘五色丝。见说祠官频望幸，苍虬何日翳华芝。参天栝柏翠重重，鱼钥閒扃落日钟。何事严阍横虎豹，时闻太液竞鱼龙。凉蜩响切釐宫草，独鹤拳联辇路松。令节正逢边堠急，游光分佩厌兵锋。朝回花下鸟嘤嘤，夹路笙歌沸锦棚。遗俗又看悬虎艾，殊恩久已罢枭羹。九天紫府开中箓，五字丹书乞上清。日永坛花闲不扫，香风时送步虚声。丽日芳游散玉珂，相将采拾市婆娑。虚廊自閟松杉影，古殿长檠鹤鹳窠。故国炎蒸丹荔熟，乡心迢递白云多。但能把酒呼朋辈，不用挥毫吊汨罗。
五日天坛社集·其一
作者：张萱
朝代：明

香尘遥挟火云驰，白玉觚坛紫翠披。陌柳吹风笼睥睨，檐榴移日到罘罳。瑶台不下三青鸟，黼扆空盘五色丝。见说祠官频望幸，苍虬何日翳华芝。
五日天坛社集·其三
作者：张萱
朝代：明

朝回花下鸟嘤嘤，夹路笙歌沸锦棚。遗俗又看悬虎艾，殊恩久已罢枭羹。九天紫府开中箓，五字丹书乞上清。日永坛花闲不扫，香风时送步虚声。
五日天坛社集·其二
作者：张萱
朝代：明

参天栝柏翠重重，鱼钥閒扃落日钟。何事严阍横虎豹，时闻太液竞鱼龙。凉蜩响切釐宫草，独鹤拳联辇路松。令节正逢边堠急，游光分佩厌兵锋。
五日天坛社集·其四
作者：张萱
朝代：明

丽日芳游散玉珂，相将采拾市婆娑。虚廊自閟松杉影，古殿长檠鹤鹳窠。故国炎蒸丹荔熟，乡心迢递白云多。但能把酒呼朋辈，不用挥毫吊汨罗。
五月七日宝安诸君子招汎龙潭八日复汎篁村同观竞渡客有歌落日放船好轻风生浪迟之句者因以为韵人赋十章邓玄度六言首奏余亦步其韵以六言赓焉
作者：张萱
朝代：明

翻车日脚初垂，打岸潮头已落。忽惊沸海云飞，共报寒潭龙跃。作赋何必投湘，问水谁同击楫。我欲赤手搏螭，祇恐白虹贯日。村村鼍鼓争鸣，处处凫车齐放。正宜河朔深杯，不须剡溪远访。竹影几帘红粉，荷香十里画船。欲寻歌处笑处，多在花边柳边。截流劈浪争雄，拍掌齐声道好。彼岸终是同登，此日何须先到。莫问空江龙战，请看近渚鸥轻。习竞自分迟速，忘机一任输赢。钟鼓报晴远近，楼台夹水西东。叩船谁歌小海，解衵须奏回风。帆底惊看风饱，船头又觉潮生。绣柱鳞鳞隐见，兰桡轧轧纵横。满船罗绮缤纷，一水笙歌来往。直须载酒看花，不用乘风破浪。
五月七日宝安诸君子招汎龙潭八日复汎篁村同观竞渡客有歌落日放船好轻风生浪迟之句者因以为韵人赋十章邓玄度六言首奏余亦步其韵以六言赓焉·其七
作者：张萱
朝代：明

钟鼓报晴远近，楼台夹水西东。叩船谁歌小海，解衵须奏回风。
五月七日宝安诸君子招汎龙潭八日复汎篁村同观竞渡客有歌落日放船好轻风生浪迟之句者因以为韵人赋十章邓玄度六言首奏余亦步其韵以六言赓焉·其三
作者：张萱
朝代：明

村村鼍鼓争鸣，处处凫车齐放。正宜河朔深杯，不须剡溪远访。
五月七日宝安诸君子招汎龙潭八日复汎篁村同观竞渡客有歌落日放船好轻风生浪迟之句者因以为韵人赋十章邓玄度六言首奏余亦步其韵以六言赓焉·其九
作者：张萱
朝代：明

满船罗绮缤纷，一水笙歌来往。直须载酒看花，不用乘风破浪。
五月七日宝安诸君子招汎龙潭八日复汎篁村同观竞渡客有歌落日放船好轻风生浪迟之句者因以为韵人赋十章邓玄度六言首奏余亦步其韵以六言赓焉·其二
作者：张萱
朝代：明

作赋何必投湘，问水谁同击楫。我欲赤手搏螭，祇恐白虹贯日。
五月七日宝安诸君子招汎龙潭八日复汎篁村同观竞渡客有歌落日放船好轻风生浪迟之句者因以为韵人赋十章邓玄度六言首奏余亦步其韵以六言赓焉·其五
作者：张萱
朝代：明

截流劈浪争雄，拍掌齐声道好。彼岸终是同登，此日何须先到。
五月七日宝安诸君子招汎龙潭八日复汎篁村同观竞渡客有歌落日放船好轻风生浪迟之句者因以为韵人赋十章邓玄度六言首奏余亦步其韵以六言赓焉·其八
作者：张萱
朝代：明

帆底惊看风饱，船头又觉潮生。绣柱鳞鳞隐见，兰桡轧轧纵横。
五月七日宝安诸君子招汎龙潭八日复汎篁村同观竞渡客有歌落日放船好轻风生浪迟之句者因以为韵人赋十章邓玄度六言首奏余亦步其韵以六言赓焉·其六
作者：张萱
朝代：明

莫问空江龙战，请看近渚鸥轻。习竞自分迟速，忘机一任输赢。
五月七日宝安诸君子招汎龙潭八日复汎篁村同观竞渡客有歌落日放船好轻风生浪迟之句者因以为韵人赋十章邓玄度六言首奏余亦步其韵以六言赓焉·其四
作者：张萱
朝代：明

竹影几帘红粉，荷香十里画船。欲寻歌处笑处，多在花边柳边。
五月三日偕李自得韩寅仲罗谦之汎舟
作者：张萱
朝代：明

乍雨乍晴天气，半舟半屋人家。汎汎一群鸥鸟，飘飘几点杨花。交甫江边解佩，曼卿梦里餐霞。问水但须捲白，浮湘何必怀沙。
五月十四日即事
作者：张萱
朝代：明

山林自有山林伴，冠盖还同冠盖心。久已山林避冠盖，何烦冠盖绝山林。
五石匏告成用玄真子韵志喜
作者：张萱
朝代：明

万顷烟波一叶飞，春江新涨荻苗肥。风满笠，露盈衣，桃花深处问津归。披蓑却笑子陵裘，鼓枻谁同范蠡舟。休截浪，莫从流，不须欢喜不须忧。绿水青山白发翁，山南山北水西东。两枝桨，半帆风，人间何必泣途穷。园公何事笑声欢，睡饱才醒饭饱餐。鱼又上，网初乾，舟入寒潭不怕寒。澄江如练月华圆，枫叶芦花岸岸连。才得酒，便开船，遨游今正挟飞仙。
五石匏告成用玄真子韵志喜·其一
作者：张萱
朝代：明

万顷烟波一叶飞，春江新涨荻苗肥。风满笠，露盈衣，桃花深处问津归。
五石匏告成用玄真子韵志喜·其三
作者：张萱
朝代：明

绿水青山白发翁，山南山北水西东。两枝桨，半帆风，人间何必泣途穷。
五石匏告成用玄真子韵志喜·其二
作者：张萱
朝代：明

披蓑却笑子陵裘，鼓枻谁同范蠡舟。休截浪，莫从流，不须欢喜不须忧。
五石匏告成用玄真子韵志喜·其五
作者：张萱
朝代：明

澄江如练月华圆，枫叶芦花岸岸连。才得酒，便开船，遨游今正挟飞仙。
五石匏告成用玄真子韵志喜·其四
作者：张萱
朝代：明

园公何事笑声欢，睡饱才醒饭饱餐。鱼又上，网初乾，舟入寒潭不怕寒。
五羊秋夕怀韩四伯举
作者：张萱
朝代：明

不向临邛曳短裾，衡门秋静正端居。挑灯莫读黔娄传，汉室于今问子虚。客舍秋高雁影斜，萧条双眼自天涯。思君半枕潮头雨，落尽邮亭一夜花。西风回首岭云东，多病怜君事事同。永夜若题招隐句，可能吹到桂花丛。落日频登海上台，纵横黄叶不胜哀。遥怜拊缶亭边月，曾否怀人酒一杯。
五羊秋夕怀韩四伯举·其一
作者：张萱
朝代：明

不向临邛曳短裾，衡门秋静正端居。挑灯莫读黔娄传，汉室于今问子虚。
五羊秋夕怀韩四伯举·其三
作者：张萱
朝代：明

西风回首岭云东，多病怜君事事同。永夜若题招隐句，可能吹到桂花丛。
五羊秋夕怀韩四伯举·其二
作者：张萱
朝代：明

客舍秋高雁影斜，萧条双眼自天涯。思君半枕潮头雨，落尽邮亭一夜花。
五羊秋夕怀韩四伯举·其四
作者：张萱
朝代：明

落日频登海上台，纵横黄叶不胜哀。遥怜拊缶亭边月，曾否怀人酒一杯。
人日入郡谒谢史观察
作者：张萱
朝代：明

去年人日欲焚鱼，人日今年却曳裾。客舍不弹冯氏铗，夷门先驻信陵车。风和万井花争发，日煖双旌柳乍舒。共道阳春真有脚，曾从幽谷到枯株。
人日同人韩叔捷参知以诗见贻用来韵却答
作者：张萱
朝代：明

儿童且莫卖呆痴，我爱呆痴汝不知。但愿明朝新胜旧，休论昨日是耶非。
人日孙一之年丈招饮醉归赋谢
作者：张萱
朝代：明

帝里星为客，王正日是人。晴浮双阙迥，暖向百花新。共渴金茎露，先邀玉殿春。俸钱虽未乞，尊酒莫辞频。儤直浑多暇，开尊已数回。春光逢七日，佳气接三台。歌罢花垂露，诗成月上台。不因金钥永，那得玉山颓。
人日孙一之年丈招饮醉归赋谢·其一
作者：张萱
朝代：明

帝里星为客，王正日是人。晴浮双阙迥，暖向百花新。共渴金茎露，先邀玉殿春。俸钱虽未乞，尊酒莫辞频。
人日孙一之年丈招饮醉归赋谢·其二
作者：张萱
朝代：明

儤直浑多暇，开尊已数回。春光逢七日，佳气接三台。歌罢花垂露，诗成月上台。不因金钥永，那得玉山颓。
人日戏笔
作者：张萱
朝代：明

今日是人日，今年胜旧年。久晴花尽放，初暖柳争妍。不作山中相，谁为地上仙。一尊三小妇，相对亦欣然。
人日韩绪仲太史招同韩寅仲明府阮唯仲余士翘两孝廉登浮碇冈改席鼎吕堂并订南山观瀑之约
作者：张萱
朝代：明

芳林如锦草如茵，万井烟光物色新。看竹行厨羹菜甲，回车剧饮荐盘辛。惊占聚井星为客，竞帖宜春日是人。我欲从君蜡双屐，枕流漱石莫辞频。
从白水砌过访浴日主人不遇诗以怀之
作者：张萱
朝代：明

田翁释耒笑相迎，四十年前识姓名。报我主人忙浴日，为君游屐作新睛。野鎑新炊云子香，村前村后半登场。诸孙亦识原田好，笑向翁前羡渭阳。巨浸连天一叶舟，儿孙扶侍镜中游。归帆似载山阴雪，不是当年王子猷。
从白水砌过访浴日主人不遇诗以怀之·其一
作者：张萱
朝代：明

田翁释耒笑相迎，四十年前识姓名。报我主人忙浴日，为君游屐作新睛。
从白水砌过访浴日主人不遇诗以怀之·其三
作者：张萱
朝代：明

巨浸连天一叶舟，儿孙扶侍镜中游。归帆似载山阴雪，不是当年王子猷。
从白水砌过访浴日主人不遇诗以怀之·其二
作者：张萱
朝代：明

野鎑新炊云子香，村前村后半登场。诸孙亦识原田好，笑向翁前羡渭阳。
以拙刻诸书耑力致杨维斗解元赋此并寄
作者：张萱
朝代：明

英华南国正缤纷，桂籍抡才独冠军。胪唱首传将应帝，齐盟狎主已推君。能从北海知玄德，谁谓人间乏子云。君始壮游吾已倦，何从尊酒共论文。
仲师宗雅见过小园喜而赋赠
作者：张萱
朝代：明

久矣吾衰矣，胡然汝惠然。停云能命驾，棹雪不回船。作客逢秋半，登台喜月圆。东山已高枕，努力有阿玄。谱牒通华胄，衣冠盛本支。因歌行苇句，来赴竹林期。汝自宗能亢，人言叔是痴。千秋儿辈在，迟汝奏埙篪。
仲师宗雅见过小园喜而赋赠·其一
作者：张萱
朝代：明

久矣吾衰矣，胡然汝惠然。停云能命驾，棹雪不回船。作客逢秋半，登台喜月圆。东山已高枕，努力有阿玄。
仲师宗雅见过小园喜而赋赠·其二
作者：张萱
朝代：明

谱牒通华胄，衣冠盛本支。因歌行苇句，来赴竹林期。汝自宗能亢，人言叔是痴。千秋儿辈在，迟汝奏埙篪。
仲春书怀
作者：张萱
朝代：明

竹径柴扉日日开，莺啼蝶舞共徘徊。溪头垂钓石边石，树杪看山台上台。市酒小童携月至，催诗微雨带云来。一年三百六十日，一日须教醉一回。
伏日区用孺太史招饮慈仁寺蟠松下同赋
作者：张萱
朝代：明

赤日行高天，炎威一何赫。嗟彼执热人，争言手可炙。良朋有嘉招，坐我松下石。解带当微风，高枝挂巾帻。芳醴洽四坐，如灌甘露液。珍瓷啜新茗，泠然生两腋。瓜果次第陈，僧供饭香积。高言唱妙理，尔汝杂谐剧。此乐未曾有，一日当十日。独嗟千岁松，十霄常百尺。兹松乃偃蹇，宛若隰中䕵。离披纷攫拿，枝撑转欹侧。汝材既不恶，汝影胡不直。岂效戚施辈，俛仰长局蹐。我词未及终，瑟瑟对以臆。结根非培塿，幸借净土力。既无牛羊患，亦免斧斤戚。我欲高亭亭，神恶恐见逼。四面多罡风，翘材数摧折。即充明堂用，匠石不察识。举世好佝偻，抗直亦何益。屈身遵时晦，且复傍阶墄。岁寒自坚贞，可屈不可易。抚物兴长谣，一唱三叹息。始知全天年，伸屈各有适。吾党多直躬，兹语共记忆。
伏日招同李康侯黄见河陈惺白三广文榕溪泛集
作者：张萱
朝代：明

宿涨平添蘸碧空，一尊容与水云中。非关避暑逢袁绍，却喜谈经尽马融。雨过溪花浑媚客，晴吹汀树远含风。浮沉莫论人间世，共向中流问织荭。
伏日招同李黄陈三广文汎集改席恰受航对月
作者：张萱
朝代：明

愁霖经两月，汎夜共扁舟。阴翳应销尽，清光今满不。谁开尘匣影，独照酒船头。佳客方同眺，微云且莫流。惊波翻潋滟，短棹击空明。凄断数声笛，沿洄无限情。近人原皎皎，汎水更盈盈。此夕已如昼，明朝阴复晴。
伏日招同李黄陈三广文汎集改席恰受航对月·其一
作者：张萱
朝代：明

愁霖经两月，汎夜共扁舟。阴翳应销尽，清光今满不。谁开尘匣影，独照酒船头。佳客方同眺，微云且莫流。
伏日招同李黄陈三广文汎集改席恰受航对月·其二
作者：张萱
朝代：明

惊波翻潋滟，短棹击空明。凄断数声笛，沿洄无限情。近人原皎皎，汎水更盈盈。此夕已如昼，明朝阴复晴。
伏日李伯东参知招同苏汝载朱季美刘道子智上人区启图宴集崧台刻烛分赋得来字
作者：张萱
朝代：明

崚嶒削玉倚江隈，片片夫容入望开。酷暑已烦风捲去，新诗犹被雨频催。一尊閒对千秋客，半曲光浮百尺台。日暮江深龙睡稳，谁人探得颔珠来。
伯祥侄谒铨北上诗以别之
作者：张萱
朝代：明

万里从兹始，扶摇莫暂停。老夫方窜籍，之子幸明经。远树含斜日，孤帆起别汀。儒冠良不误，珍重旧毡青。瓦屋家声旧，榕溪物色新。囊携梅岭月，铨试杏坛春。应念东方老，谁云北阮贫。一官须努力，慎莫染风尘。
伯祥侄谒铨北上诗以别之·其一
作者：张萱
朝代：明

万里从兹始，扶摇莫暂停。老夫方窜籍，之子幸明经。远树含斜日，孤帆起别汀。儒冠良不误，珍重旧毡青。
伯祥侄谒铨北上诗以别之·其二
作者：张萱
朝代：明

瓦屋家声旧，榕溪物色新。囊携梅岭月，铨试杏坛春。应念东方老，谁云北阮贫。一官须努力，慎莫染风尘。
何仲升总戎以戈船护行赋谢
作者：张萱
朝代：明

神交今握手，长揖即登堂。□□□□□，□□□□□。马人环虎帐，龙户拥麟璋。利涉恩波阔，戈船载出疆。
何龙友太史还朝以出山诗见示余既次韵答赠陈集生太史复即事赋别余又次韵同赋
作者：张萱
朝代：明

白头月旦喜经题，远别新知意转凄。共说天南威凤起，却怜江北杜鹃啼。玄黄莫问群龙战，函盖还须只手提。忆我丝纶曾共掌，凭君一讯旧金闺。数尺冰壶千尺雪，五经腹笥九经潭。虚席黄扉思远道，舛门朱履尽奇男。争看据地旋双袖，何事同曹惜一簪。既醉且歌罍有耻，独醒休问醴为甘。
何龙友太史还朝以出山诗见示余既次韵答赠陈集生太史复即事赋别余又次韵同赋·其一
作者：张萱
朝代：明

白头月旦喜经题，远别新知意转凄。共说天南威凤起，却怜江北杜鹃啼。玄黄莫问群龙战，函盖还须只手提。忆我丝纶曾共掌，凭君一讯旧金闺。
何龙友太史还朝以出山诗见示余既次韵答赠陈集生太史复即事赋别余又次韵同赋·其二
作者：张萱
朝代：明

数尺冰壶千尺雪，五经腹笥九经潭。虚席黄扉思远道，舛门朱履尽奇男。争看据地旋双袖，何事同曹惜一簪。既醉且歌罍有耻，独醒休问醴为甘。
余友区太史用孺谪丞滁阳囧寺王程束急不能枉道以寻嵇吕之盟昨过古庐遣急足从间道往讯之候其报音于红心驿遂日中止宿诗以写怀
作者：张萱
朝代：明

荒林寒雪涨遥天，尺一空缄思杳然。玉署共怜虚岁月，白云何事间山川。秉心曾赋三千騋，病肺应甘六一泉。为笑玄都桃万树，不知春色为谁妍。
余士翘博士之任北流以诗见贻用来韵却答
作者：张萱
朝代：明

遥忆趋庭八桂年，君行今赠敬亭毡。骨高莫笑广文马，瓶罄谁贻司业钱。出门春色正无涯，郁水湘山春更赊。问字争传门有雪，佐饔应喜粥无砂。
余士翘博士之任北流以诗见贻用来韵却答·其一
作者：张萱
朝代：明

遥忆趋庭八桂年，君行今赠敬亭毡。骨高莫笑广文马，瓶罄谁贻司业钱。
余士翘博士之任北流以诗见贻用来韵却答·其二
作者：张萱
朝代：明

出门春色正无涯，郁水湘山春更赊。问字争传门有雪，佐饔应喜粥无砂。
余幸病间桃源主人以微恙谢客诗以讯之
作者：张萱
朝代：明

东郭桃源上，西园榕水边。多时吟独苦，此日病相怜。少我惟三岁，期君共百年。所需非药物，且办杖头钱。
余藏书颇富日多残脱今岁苦雨有事装潢云屏韩公以法糊见示赋而谢之
作者：张萱
朝代：明

自叹书连屋，生涯不值钱。案萤乾欲死，简蠹饱犹眠。甲乙呼儿检，缥缈次第诠。青泥传秘诀，不用续韦编。
使还都门志喜
作者：张萱
朝代：明

去年此日扬帆别，此日今年策马还。一岁韶光空蹩躄，半生踪迹总间关。金门尚忆前时隐，玉笋谁高近日班。迩止更闻歌卜筮，微臣何以慰天颜。
使还长安柬同社诸君子
作者：张萱
朝代：明

蓬莱深处五云开，丽日晴曛柳色催。花事渐看三月近，酒徒又喜一人来。桥边几度寻春去，月下谁同锁院回。自笑冗曹牛马走，却随鹓鹭复徘徊。
侯令博罗获上信下两年如一日矣公门桃李药笼参苓四境无弃物者独知之契物外之交惟萱一人实徼福焉一旦惠赐表庐曰圣世人龙何物老圃能无愧色而侯过情之誉有加无已复不惜綵毫更题啸傲烟霞一榜永光衡泌且贶以珠玉不一而足谓为老圃真面目以传老圃之神岂抱瓮荷锄者亦有葑菲可采乎九顿拜嘉即悬于百尺楼头喜而欲狂步侯来韵勉短赋谢珠玉在前不辞形秽
作者：张萱
朝代：明

吾衰不复梦周公，一枕空高五岭东。谁唱铜鞮惊午睡，习家池畔候花騣。残山剩水白云居，敢谓曾焚学士鱼。探奇忽驻彝门驾，问字同翻宝椟书。巡行阡陌寻荒墅，为问桑麻时软语。呴雉皆随竹下车，燃犀共照林边渚。依刘一日足千秋，欲向琴堂乞一筹。非是澹台下山径，年来已逐赤松游。顽仙住世本痴凯，宿业迷深宿命乖。入林自喜狎麋鹿，当道于今绝虎豺。
侯令博罗获上信下两年如一日矣公门桃李药笼参苓四境无弃物者独知之契物外之交惟萱一人实徼福焉一旦惠赐表庐曰圣世人龙何物老圃能无愧色而侯过情之誉有加无已复不惜綵毫更题啸傲烟霞一榜永光衡泌且贶以珠玉不一而足谓为老圃真面目以传老圃之神岂抱瓮荷锄者亦有葑菲可采乎九顿拜嘉即悬于百尺楼头喜而欲狂步侯来韵勉短赋谢珠玉在前不辞形秽·其一
作者：张萱
朝代：明

吾衰不复梦周公，一枕空高五岭东。谁唱铜鞮惊午睡，习家池畔候花騣。
侯令博罗获上信下两年如一日矣公门桃李药笼参苓四境无弃物者独知之契物外之交惟萱一人实徼福焉一旦惠赐表庐曰圣世人龙何物老圃能无愧色而侯过情之誉有加无已复不惜綵毫更题啸傲烟霞一榜永光衡泌且贶以珠玉不一而足谓为老圃真面目以传老圃之神岂抱瓮荷锄者亦有葑菲可采乎九顿拜嘉即悬于百尺楼头喜而欲狂步侯来韵勉短赋谢珠玉在前不辞形秽·其三
作者：张萱
朝代：明

巡行阡陌寻荒墅，为问桑麻时软语。呴雉皆随竹下车，燃犀共照林边渚。
侯令博罗获上信下两年如一日矣公门桃李药笼参苓四境无弃物者独知之契物外之交惟萱一人实徼福焉一旦惠赐表庐曰圣世人龙何物老圃能无愧色而侯过情之誉有加无已复不惜綵毫更题啸傲烟霞一榜永光衡泌且贶以珠玉不一而足谓为老圃真面目以传老圃之神岂抱瓮荷锄者亦有葑菲可采乎九顿拜嘉即悬于百尺楼头喜而欲狂步侯来韵勉短赋谢珠玉在前不辞形秽·其二
作者：张萱
朝代：明

残山剩水白云居，敢谓曾焚学士鱼。探奇忽驻彝门驾，问字同翻宝椟书。
侯令博罗获上信下两年如一日矣公门桃李药笼参苓四境无弃物者独知之契物外之交惟萱一人实徼福焉一旦惠赐表庐曰圣世人龙何物老圃能无愧色而侯过情之誉有加无已复不惜綵毫更题啸傲烟霞一榜永光衡泌且贶以珠玉不一而足谓为老圃真面目以传老圃之神岂抱瓮荷锄者亦有葑菲可采乎九顿拜嘉即悬于百尺楼头喜而欲狂步侯来韵勉短赋谢珠玉在前不辞形秽·其五
作者：张萱
朝代：明

顽仙住世本痴凯，宿业迷深宿命乖。入林自喜狎麋鹿，当道于今绝虎豺。
侯令博罗获上信下两年如一日矣公门桃李药笼参苓四境无弃物者独知之契物外之交惟萱一人实徼福焉一旦惠赐表庐曰圣世人龙何物老圃能无愧色而侯过情之誉有加无已复不惜綵毫更题啸傲烟霞一榜永光衡泌且贶以珠玉不一而足谓为老圃真面目以传老圃之神岂抱瓮荷锄者亦有葑菲可采乎九顿拜嘉即悬于百尺楼头喜而欲狂步侯来韵勉短赋谢珠玉在前不辞形秽·其四
作者：张萱
朝代：明

依刘一日足千秋，欲向琴堂乞一筹。非是澹台下山径，年来已逐赤松游。
修六上人参方潮阳过小园以吴用潜侍御书来曰上人欲敷座诃林为众生说法觉生居士业饶广长舌续佛彗命矣西园公常自称为肉身菩萨慧业庵前菩提双树结果已自然成可无一言为护法金汤余乃相视而笑遂拈笔得百十六字以当拈花上人其护之归报侍御公咄咄韩昌黎从大颠游矣第无量寿佛已念苍梧帝子櫜鞬湘源道左合掌骢马宰官身者久之幸分数索买山钱丐上人成此一段无量功德又何以西园公之棒喝为乎夫青莲常生于火宅鹙子不择于鸡群今公以出世想作用世法建
作者：张萱
朝代：明

西来一锡忽翩翩，欲向潮阳问大颠。归语生天骢马客，休参借法野狐禅。色空喧寂皆堪證，首尾中边可尽捐。到底还须一把火，总来不值半文钱。生心自信皆无住，谁谓南宗止姓卢。眯眼珠玑亦瓦砾，疗饥糠秕即醍醐。且从有处空诸有，莫向无中更说无。为问禅堂何处是，禅堂是处恐禅枯。
修六上人参方潮阳过小园以吴用潜侍御书来曰上人欲敷座诃林为众生说法觉生居士业饶广长舌续佛彗命矣西园公常自称为肉身菩萨慧业庵前菩提双树结果已自然成可无一言为护法金汤余乃相视而笑遂拈笔得百十六字以当拈花上人其护之归报侍御公咄咄韩昌黎从大颠游矣第无量寿佛已念苍梧帝子櫜鞬湘源道左合掌骢马宰官身者久之幸分数索买山钱丐上人成此一段无量功德又何以西园公之棒喝为乎夫青莲常生于火宅鹙子不择于鸡群今公以出世想作用世法建名世业即西畴就荒朱锁异日者功成名遂令西园公日奉杖履襆被天镜阁中一宿而觉即篱间小草皆可作丈六金身矣彗业庵主人能不绕足三匝而白佛言·其二
作者：张萱
朝代：明
体裁：七言律诗

生心自信皆无住，谁谓南宗止姓卢。眯眼珠玑亦瓦砾，疗饥糠秕即醍醐。且从有处空诸有，莫向无中更说无。为问禅堂何处是，禅堂是处恐禅枯。
借乘沈二尹画舫入郡时尹以输粟省台遄归摄病赋而讯之
作者：张萱
朝代：明

野老乘官舫，孤帆挂夕曛。自嫌青鹢动，惊起白鸥群。告籴时方棘，劳贤君独闻。岂知莲幕客，却是沈休文。
元日
作者：张萱
朝代：明

甲子重逢又七年，春光共买不须钱。我閒君健时相见，酒价何妨斗十千。
元日凌江公署试笔呈赵司理元峰周广文冲霄
作者：张萱
朝代：明

频年留客里，此日启王春。镜里双蓬鬓，关前万里人。岭梅疑有待，江柳已相新。岁首逢初雨，因君洒路尘。试笔裁椒颂，停车问柏觞。昨宵辞旧腊，明日是他乡。不惜年华换，空怜道路长。履端得贤主，春色满行装。
元日凌江公署试笔呈赵司理元峰周广文冲霄·其一
作者：张萱
朝代：明

频年留客里，此日启王春。镜里双蓬鬓，关前万里人。岭梅疑有待，江柳已相新。岁首逢初雨，因君洒路尘。
元日凌江公署试笔呈赵司理元峰周广文冲霄·其二
作者：张萱
朝代：明

试笔裁椒颂，停车问柏觞。昨宵辞旧腊，明日是他乡。不惜年华换，空怜道路长。履端得贤主，春色满行装。
元日登蓼云台率儿辈望拜蓼水先先茔
作者：张萱
朝代：明

登台北望俨蒿焄，蓼水庐前紫气殷。妇子蘋蘩长假飨，宫墙俎豆互芳芬。神峰含日开青嶂，铁岭惊霄冠白云。柏酒椒盘遥献岁，无疆降福自欣欣。
元日试笔柬同社七子
作者：张萱
朝代：明

晴开高阁坐氤氲，綵笔凌霄染五云。隔岸柔风匀槛柳，半帘新雨湿阶芸。玉衡甲应三元历，银汉魁联七曜文。欲问明年花信好，今朝春色且平分。
元陟先生老亲家惠鱼对使走笔附谢
作者：张萱
朝代：明

闻君罗有雀，知我食无鱼。且看头上点，不用腹中书。
先两月常乘涨访桃源主人不遇题名抱犊门而返复用前韵补阙
作者：张萱
朝代：明

老松作涛竹作浪，桃花源头水新长。两浆船子一老公，青瑶历历寅缘上。此日思君君不知，访柳寻花成独往。抱犊门前题鸟归，渔歌何处闹斜晖。枯槎斫岸走蜥蜴，汎梗挂树蹲伊威。榻悬谁下南州士，咄咄空高湖海气。休将项领啖名儿，玷我老缺残牙齿。山阴雪棹亦复烦，白云为你长飞翻。欲问西园招隐意，溪花能笑鸟能言。
先禁人四章
作者：张萱
朝代：明

先禁人，鬼知人不知，非狂非病非愚痴。黑夜我来方是鬼，尔为白日鬼跷蹊。先禁人，禁人难禁心，毕方魃蜮尽人形。壬子壬寅何日是，空教阿旁费追寻。
先禁人四章·其一
作者：张萱
朝代：明

先禁人，鬼知人不知，非狂非病非愚痴。黑夜我来方是鬼，尔为白日鬼跷蹊。
先禁人四章·其二
作者：张萱
朝代：明

先禁人，禁人难禁心，毕方魃蜮尽人形。壬子壬寅何日是，空教阿旁费追寻。
入武彝候黄丘二文学不至
作者：张萱
朝代：明

兰汤渡头道士迎，折葵煮茗炊青精。翩翩二子晚不至，湛湛孤尊谁与倾。船头微雨已几点，溪上夕阳还有情。平生好事皆独往，何用仙人携手行。
八日江行望白鹤峰柬黎倩
作者：张萱
朝代：明

一峰天外立，孤棹镜中飞。白鹤不复返，金莲何处归。自怜牛马走，应笑芰荷衣。有美东床客，端居战胜肥。
八月初八夜宿赵氏浮翠堂观儿辈入试
作者：张萱
朝代：明

池上凉飙发，檐前纤月升。竹鸣玉露泫，花动锦波曾。棘院火城合，文坛赤帜登。蛰雷闻奋击，神物定飞腾。
八月十七日寿韩寅仲宴集
作者：张萱
朝代：明

嘉客曾歌驹食场，多君千仞独翱翔。箕裘嗣续冠裳满，衡泌优游岁月长。万里孤臣曾献赋，一堂遗老共称觞。年年此日须同醉，何用王乔口授方。
八月十五夜儿辈试毕宿浮翠堂家宴对月
作者：张萱
朝代：明

露下天高夜色新，林光掩映水粼粼。九霄正喜无纤翳，万里同看已满轮。桂阙影随飞盖客，冰壶寒对弄珠人。应怜此夕高寒处，好与霜娥仔细论。綵笔翩翩凌紫氛，开尊绕膝共论文。更严画角悲能语，地僻清砧寂不闻。谁散天香飞桂子，人从玉宇集仙群。相携佳句酬今夕，领略秋光已十分。
八月十五夜儿辈试毕宿浮翠堂家宴对月·其一
作者：张萱
朝代：明

露下天高夜色新，林光掩映水粼粼。九霄正喜无纤翳，万里同看已满轮。桂阙影随飞盖客，冰壶寒对弄珠人。应怜此夕高寒处，好与霜娥仔细论。
八月十五夜儿辈试毕宿浮翠堂家宴对月·其二
作者：张萱
朝代：明

綵笔翩翩凌紫氛，开尊绕膝共论文。更严画角悲能语，地僻清砧寂不闻。谁散天香飞桂子，人从玉宇集仙群。相携佳句酬今夕，领略秋光已十分。
八月十五夜黄黄岘大参招同韩云陆大参林寄寰明府宴集
作者：张萱
朝代：明

雨过寒生露井梧，纤云不动玉轮孤。一声何处惊弦雁，三匝谁怜绕树乌。共向金尊浇磊磈，不须赤壁叹雄图。年年白首同今夕，得似商山四皓无。十分圆魄挂瑶空，酒伴诗朋四美同。邑里鼓鼙犹动地，幨娟膏沐尚为容。休寻缑岭当年侣，谁奏昆崙第一功。始信阴晴浑不定，昨宵曾苦雨兼风。
八月十五夜黄黄岘大参招同韩云陆大参林寄寰明府宴集·其一
作者：张萱
朝代：明

雨过寒生露井梧，纤云不动玉轮孤。一声何处惊弦雁，三匝谁怜绕树乌。共向金尊浇磊磈，不须赤壁叹雄图。年年白首同今夕，得似商山四皓无。
八月十五夜黄黄岘大参招同韩云陆大参林寄寰明府宴集·其二
作者：张萱
朝代：明

十分圆魄挂瑶空，酒伴诗朋四美同。邑里鼓鼙犹动地，幨娟膏沐尚为容。休寻缑岭当年侣，谁奏昆崙第一功。始信阴晴浑不定，昨宵曾苦雨兼风。
八月十六夜同徐木之黄元卿黄逢永欧嘉可宴会陈集生太史园亭限赋古体
作者：张萱
朝代：明

皎皎台上月，濯濯月中柳。粲粲柳下人，共此一尊酒。灏气薄疏林，振羽在户牖。时序如跳丸，所遇忽非旧。今夕是何夕，圆魄缩纤缕。举杯问明月，盈亏无乃骤。遨游美清夜，秉烛且携手。古人亦有言，倏忽成老丑。欢会须及时，酒旨复肴阜。厌厌夜不归，绸缪美且好。所嗟凤与麟，胡然代郊棷。勖哉崇明德，共保金石寿。
八月十六夜吴觉生侍御招饮赋谢
作者：张萱
朝代：明

皓魄当空蔼碧氛，欹轮渡汉缀流云。共怜鹊影犹三匝，谁谓蟾光减一分。角耦呼卢频剪烛，击壶倾酿细论文。悬知夜夜高寒处，满地□□不忍闻。